Ота-она, уларнинг ризолигини олиш ҳақида гапириш шунчалик оғирки, бундан кўра игна билан чоҳ қазиш осонроқдир. Чунки бу шундай масъулиятли вазифаки, қайси инсон боласи ҳоли ҳаёти давомида бунинг уддасидан чиқа олган, буни фақат Яратганнинг ўзи билади.\nЧунки, меҳрибон Пайғамбаримиз соллаллоҳу алайҳи васаллам фарзанд бўйнидаги бу юкнинг нақадар оғирлигини қуйидаги ҳадиси шарифларида шундай ифода этганлар:\nҲадис. “Фарзанд ҳеч қандай яхшилик билан отанинг ҳаққини адо қила олмайди. Фақат отасини қул бўлган ҳолатда топса ва уни сотиб олиб, ҳурриятига етиштирсагина ҳаққини адо қилган бўлади.” (Бухорий, “Адаб-ул Муфрад”, Муслим)\nПайғамбаримиз соллаллоҳу алайҳи васалламнинг ёнларига бир киши келиб:\n“Эй Расулуллоҳ, отам менинг молимни ўзиники қилиб олмоқчи”, дейди. “Сен ҳам молинг ҳам отангнинг молисизлар”, деб буюрдилар. (Ибни Можа)\nҚуръони каримнинг 13 та жойида ота-онага яхшилик қилиш, уларга қандай муносабатда бўлиш ҳақида эслатиб ўтилган. Ота-она розилигини олиш, уларга хизмат қилиш ҳақида умумий тушунчаларга эга бўлсакда, намоз ёки рўза каби ибодатларни бажариш учун арконларига риоя этиш қанчалик қатъий талаб этилган бўлса, бу хизматда ҳам айрим жиҳталарни, албатта, ўқиб ўрганиб олиш зарурдир. Нима учун дейсизми? Бу саволларга китобни ўқиш давомида, албатта, етрали мулоҳазаларга эга бўласиз деган умиддамиз. Чунки ота-она розиликларини топиш умр бўйи бажариладиган нозик ва ҳассос хизмат бўлганидан доимий эътиборни, таълим-тарбияни талаб этади. Ҳар бир нафаси имтиҳодан иборат бўлган инсоннинг ҳаётида шундай вазиятлар бўладики, айнан шу лаҳзалар унинг бир умрлик тоат-ибодатига ё салбий ёки ижобий жиҳатдан татигулик бўлиб қолади. Бу хизматнинг нақадар нозиклигини Ибн Муборак раҳматуллоҳи алайҳнинг ушбу хулосаларидан ҳам билиб олиш қийин эмас:\n“Агар ота-онанг сен билан муроса қилишни бошласа ва сенга гапираётганда безовталанишинг ва ғазабинг чиқишидан қўрқиб, эҳтиёткорлик билан сўзларни саралаб гапиришни бошласа, демак сен ота-онангга оққ бўлаётганингни билиб қўй!”\nБу танбеҳни бераётган одам ким? Бу зот Имом Абу Ҳанифанинг машҳур шогирдларидан Абдуллоҳ ибн Муборак ибн Возиҳ ал-Марвазийдир. Бу зот ҳақида Абу Ваҳб шундай дейди: “Абдуллоҳ ибн Муборак ёнидан бир кўзи ожиз киши ўтиб: “Менинг ҳақимга дуо қилишингизни сўрайман”, деди. Абдуллоҳ унинг ҳаққига дуо қилгандилар. Аллоҳ унга кўзини қайтариб берди. Мен эса бу воқеага гувоҳ бўлиб тургандим.\nДемак юқоридаги ҳадиси шариф ва азизларимизнинг хулосаларидан танланган мавзунинг нақадар муҳимлигига, бу борадаги билим ва савимизни ошириш эса ҳар қачонгидан ҳам зарур эканига яна бир бор амин бўлмоқдамиз.\nУламоларимиз ота-онанинг дилини оғритмасдан, айтганларини бажариб, қайтрганларидан қайтиб, улар билан чиройли муносабатда бўлиб, дуои хайрларини олиб юриш ҳам бу дунё ҳам охиратдаги яхшиликларга васила бўлишини маълум қиладилар.\nУлуғбек Султоннинг “Ота-онага хизмат қилиш одоблари” китобидан\n2808 марта ўқилди\nДругие материалы в этой категории: « Фарзанднинг ота-она устидаги ҳақлари (2-мақола)\tФарзанднинг ота-она устидаги ҳақлари (3-мақола): Фарзандга яхши исм қўймоқ »


«Реал» ёзда Роналду Бензема Рамос Кроос Черишев ва яна 4 футболчини сотмоқчи 26-09-2021, 21:13 | Zamin.uz\n19:26 / 02.01.2016\nМадриднинг "Реал" клуби президенти Флорентино Перес ёзда жамоани мутлақо янгилашни режалаштирмоқда. Бу ҳақида Uff.uz нашри хабар қилди.\nХабарда айтилишича, жамоа бош мураббийи Рафаэль Бенитес ёзга етмасданоқ истеъфога чиқарилиши кутилмоқда. Боз устига Перес 9 нафар футболчини сотишни ва уларнинг трансферидан 200 миллион евро ишлаб олишни мақсад қилган.\nРежага кўра, Криштиану Роналду 60, Серхио Рамос эса 40 миллион еврога сотилиши керак. Шунингдек Бензема, Тони Кроос, Иско, Хесе, Альваро Арбелоа, Кейлор Навас ва Денис Черишевлар ҳам сотувга қўйилади.\nLa Sexta томонидан хабар қилинишича, "Реал" ёзда Давид Де Хеа («МЮ»), Роберт Левандовски («Бавария») ва Эден Азарни («Челси») ўз сафига қўшиб олишни истамоқда. Шунингдек Гарет Бэйл ҳам таркибда қолиши лозим. “Замин” янгиликларини “Twitter”да кузатиб боринг\nЯнгиликлар » Спорт » «Реал» ёзда Роналду, Бензема, Рамос, Кроос, Черишев ва яна 4 футболчини сотмоқчи


Кўзяра | Мулоҳаза қила оладиганлар учун.\nЯнварь 5, 2017 от mulohaza в Ҳикоялар // 2 Комментариев\nЮсуф ота аёли Мавлуда ая билан елиб-югуриб ҳалол меҳнат билан орзуларидагидек ўғлилари Олимжон ва Ғуломжонни бараварига уйлантиришди. Икки келинли бўлган қайнона ва қайнота фарзандлари бахтидан хурсанд бўлиб, эрта-ю кеч уларга Аллоҳдан бахту саодат, шириндан шакар фарзандлар тилаб дуо қилишарди.\nСанобар ҳар доимгидек эрта туриб ҳовлиларни супириб, эрталабки нонуштани ҳам тайёрлаб қўйишга улгурди. Овсини Латофат кечқурунги сериалларни тугатиб, эри билан ҳам бироз жанжаллашиб ухлагани учун сал кечроқ уйғонди.\nЛатофат юз қўлини ювар экан, овсинини қилган ишларидан кўнгли тўлар-тўлмас “Санобархон ҳорманг”, деди ва остонасида қолиб кетган бир дона конфет қоғозини кўрсатиб, “савоб қилсангиз охригача қилингда, овсинжон!” деб Санобарга юзланди.\n— Узр опажон қолиб кетибди-да, ҳозир оламан.\n— Қўйинг, қўяқолинг ўзим йиғшитираман.\n— Ҳа-я, Санобархон Ғуломжон ишдан алламаҳалда келдими?\n— Ҳа, опажон ишлари кўпайиб кетибди, — деди қисқароқ қилиб кичик овсин.\n— Шу кунларда қайнижонимизни юриш-туришлари бошқача бўлиб қолди-да, сизга сезилмаяптими Санобархон?\n— Вой нега унақа дейсиз, опажон. Мен Ғуломжон акамни яхши биламан, улар тўғри инсон, ёмон иш қилишга қўллари бормайди.\n— Эй, овсинжон сиз бу эркакларни билмайсиз-да, кўз очиб кўрганим сенсан, деб кўчага чиққанидан кейин билганини қилишади. Мана, масалан, муллаакангизни олайлик, мактабда ўқитувчи бўлгани учун кўрганлар Олимжон жуда яхши инсон, қўй оғзидан чўп олмайди, дейишади. Бу инсонни қанақалигини мендан сўрашсин қўй оғзидан чўп олмаган эмиш, бўлмаган гап, ишдан қайтганда кийимларида аёлларнинг хушбўй атрининг ҳиди келади, бунга нима дейсиз?!\n— Қўйсангизчи, опажон муллаакам зиёли ўқитувчи бўлсалар, сизни хафа қилмайди, жуда меҳрибон, атир ҳидига келсак, ҳозир мактабда ўқиётган қизлар замонавий бўлиб қолишган. Ҳархил атир-упа сепишиб келишади. Беихтиёр кийимига ҳиди ўтириб қолади-да.\n— Ҳа, майли қўйинг шу муллаакангизни, мен сизга айтсам сизни бир фолбин аёл бор, Қўштепада. Онамларни маҳалласига яқин жойда ўтиради. Ҳақиқатни шундай юзингизга қараб айтиб беради. Эрингизни бир очтириб кўринг. Ҳамма нарсанинг вақтида олдини олган яхши. Агар Ғуломжон бошқа бир аёлга илакишиб қолган бўлса-я..?!\n— Вой унақа, деб мени қўрқитманг, опажон.\nНега қўрқасиз, овсинжон? Ғуломжонни топиш-тутиши яхши. Тагида машинаси бор, қош-кўзи жойида. Нима кўп ишхонасида эрдан чиққан жувонлар кўп. Биттаси шундай бошини айлантирса, юраверасиз калишингизни судраб.\nЛатофатнинг овсинига юрагига шубҳа-гумон солишидан мақсад қайнисининг топиш-тутиши яхши, ҳар куни ишдан қайтаётиб, уйга совға-салом билан келади. Қайнона, қайнотаси ҳам Ғуломжонни жуда яхши кўришади. ¤зининг эри Олимжон ўқитувчи олган ойлиги аранг йўлкирасига етади.\nҚайнонасини кичик келинга қилаётган ширин муомаласи Латофатнинг кундан-кунга ҳасадини келтирарди. Қилган ишларидан камчилик топиб узундан-узн маслаҳатлар бериши унинг ҳиқилдоғига келди. Алоҳида уй олиб чиқайлик, деса эрининг ойлиги рўзғорни тебратишга етмайди.\nБу золварзин кунлар унинг борган сарин ғазаблантириб, шафқатсиз аёл қиёфасига солиб борарди.\nСанобар кўча эшигидан хурсандчилиги ичига сиғмай қадамини катта-катта ташлаб кириб келди. Биринчи бўлиб бу янгиликни овсини Латофатхонга айтди: Опажон бугун дўхтирга боргандим, биласизми, у нима деди?\n— Вой қаёқдан биламан, ичимни қиздирмасангизчи, нима бўлди, касал эканмисиз?\n— Э, нафасингизни шамол учирсин, нега касал бўламан, мен фарзандли бўларканман.\n— Ҳа, шунга шунчами ўтакам ёрилиб кетай, деди, бирбало бўлиб, қолибсизми, деб ўйлабман, — дедида юзини тескари бўриб уйига кириб кетди.\nБу хушхабар тез тарқалди. Қайнона-қайнота биринчи неварамиз деб Санобарни еру кўкга ишонмай авайлашарди.\nЛатофатга эса бу хушхабар ханжардек санчилди. Қайнонасининг ҳар бир гапи унга аввалгидан ҳам баттарроқ таъсир қила бошлади.\nЛатофат овсини билан қайнонасидан уйларига бориб келишлари учун рухсат сўради. Мавлуда ая келинларини раъйига қараб, норозигина оҳангда майли болам фақат Санобарни эҳтиёт қиласиз, унга кўп ҳаяжонланиш мумкин эмас, деб рухсат берди.\n— Майли, аяжон биз тезда қайтамиз, — дея у Санобарни етаклаганча Қўштепадаги фолбин аёлнинг уйига борди.\n— Қани келингларчи, — фолбин аёл худди икки овсинни кутиб тургандек ичкарига чорлади. — Тўғридаги хонага киринглар мен ҳозир кираман. Санобар кўзлари катта-катта, қоп-қора қошлари туташган фолбин аёлни кўриб овсинини қўлидан ушлаб, опажон намунча қўрқинчли бўлмаса, бу аёл, юринг бу ердан кетайлик — деди.\n— Вой, қаёққа кетамиз, тўхтанг ҳозир шу сиз қўрқинчли деган аёлнинг кароматини кўрасиз. Сиз қўрқманг кўриниши шунақа бўлгани билан ҳақиқатни гапиради, — деб Санобарни ичкарига етаклади.\nБир қўлига оппоқ сурп билан бир косада сув олиб — ҳа, яқинда фарзандли бўламан, деб турибсану, бошқа аёлга бало борми, шу эркакларга ҳайрон қоласан, — деб секингина хонтахтанинг бурчагига ўтирди. Икки овсин ҳайратланиб, бир-бирига қаради. Латофат секин гап бошлади. — Шу десангиз қайнимизни юриш-туришлари ўзгариб қолди, бу киши овсиним, унинг хотини. Шу бизга…\n— Бўлди, бўлди, тушундим, — деди фолбин қўлидаги оқ сурпни косадаги сувга ботириб олдида Санобарнинг юзига қартиб силкита бошлади. Бир оз кўзларини юмиб, тебраниб-тебраниб гап бошлади, — эринг ичмайди, чекмайди, лекин бир аёл эрингни йўлдан урган. Ҳозир у билан бирга шаҳар четидаги бир ҳовлида — деди-да — эрингни касофати қорнингдаги болага уради у… катта кўзларини Латофатга қадаб. — Бўлди энди, бошқа мени олдимга келманглар, деб ташқарига чиқиб кетди. Санобар бу гапларни эшитиб ранги докадек оқариб овсинига қаради.\n— Опа нега гапини охригача айтмади? Болам, боламга нима қилади, туринг опажон сўранг, айтсин боламга нима бўлади?\nЛатофат Санобарни тинчлантириш мақсадида кўчага чиқаверинг мен ўзим сўраб кўраман, деди ва анчагина вақт ичкарида қолиб кетди.\nСанобар кўз ёшларини тўхтата олмай нега мени алдадинг номард сенга нима ёмонлик қилгандим, деб ўзига-ўзи гапириб йиғларди. Орадан бир оз вақт ўтиб Латофат ҳам кўзлари қизариб чиқиб келди. — Опа сўрадингизми, боламга ҳеч нарса қилмасмикан, айтинг тезроқ опажон!\n— ¤зингизни қўлга олинг, ҳаммаси жойига тушиб кетади, фақат болангиз ногирон туғилар экан, — деди кўзларини чирт юмиб.\n— Йўқ, йўқ, унақа бўлмайди, дея ҳушидан кетди, Санобар. Латофат қўрқанидан унинг юзларига уриб-уриб, ўзига келтирди.\nНомошом қаронғусида уйга кириб келган икки келин ташқари сўрида ўтирган қайнонасига салом беришди. — Узр аяжон, машина бўлмади, бироз пиёда юрдик, — деди — Ҳа, майли болам уйингиздагилар яхшимикан?\n— Яхши, раҳмат салом айтиб юборишди, дея Латофат уйига кириб кетди. Санобар кўзлари қизариб, сўри четидаги ёстиққа бошини қўйиб уввос солиб йиғлаб юборди.\n— Э, болам, сизга нима бўлди? Нега йиғлаяпсиз? Бирор жойингиз оғрияптими, қизим, — деди Мавлуда ая хавотирланиб.\nСанобар ичидаги дардларини айтмоқчи бўлган эди, Латофатнинг “Санобархон агар мен сизни бу ерга олиб келганимни уйдагилар билишса мени оилам бузилиб кетиши мумкин, ҳар ҳолда оиламни бузмассиз, мен сизга яхши бўлсин, деб бу ерга олиб келгандим, холос” деган гаплари қулоқлари остида жаранглади.\n— Йўқ, ўзим ойижон бироз чарчадим, оёқларим оғриб кетди, — деб уйига кирди.\nСанобар кундан-кунга асабийлашиб, эрига нисбатан нафрат ўтида ёнарди. Бу асаббузарликлар охир-оқибат ёвуз самарасини кўрсатди. Санобар биринчи фарзандидан айрилди. У Ғуломжон ва Мавлуда аянинг ялиниб-ёлворишларига қарамай уйига кетиб қолди.\nЛатофат оиладаги барча юмушларни қилмасин, қайнонасига қанча яхши гапирмасин барибир Санобарнинг ўрнини босаолмасди.\nОрадан уч ой ўтди. Сабр косаси тўлиб қудасиннинг, яъни Санобарнинг ота уйига борган Мавлуда ая келинидан бўлган воқеани эшитиб йиғлаб юборди. — Нега менга шунча гапларни айтмадингиз, қизим, ахир менга айтганингизда фарзандингиз, неварагинам омон қоларди, бир фолбинни гапига ишониб ҳаётингизни остин-устин қилиб юбордингиз-а. Мавлуда ая бир оз хўрсиниб кўз ёшларини артар экан бир нарса эсига тушгандек сапчиб ўрнидан турдида, қўштепалик фолбинни уйига йўл олди.\nМавлуда аянинг важоҳатини кўрган фолбин аёл Латофатдан олган тилла зирак эвазига бу уйдирма гапларни айтганини тан олди.\nМавлуда ая уйига қайтди. Катта ўғли Олимжонни ҳам оиласини бузиб қўйишдан қўрқиб, эшитган гапларини чоли Юсуф отадан бўлак ҳеч кимга айтаолмади.\nЧоли кампир мастлаҳатлашиб Олимжон билан келинига алоҳида уй олишиб, рўзғорини ажратишди.\nОрадан бир йил ўтиб Мавлуда аянинг ҳовлисида чақалоқ овози янгради.\nФарзандсизликдан қийналган Латофат бормаган жойи, қарат-кўрсат қилмаган дўхтирлари қолмади. Бир куни уйига кириб келган лўли аёл Латофатни сен фарзанд кўрасан, аммо қайнона-қайнотангни рози қилишинг ва уларнинг дуосини олишинг керак деб чиқиб кетди.\nЛатофат қайнона-қайнотасидан кечирим сўраб, дуо қилишларини ва қилган ишидан афсусда эканлигини айтиб йиғлади.\nМавлуда ая — “Болам, қўйинг йиғламанг қушнинг ҳам уйи бузилмасин, Сиз ҳам этагингиз тўла фарзандлар кўринг” деб дуо қилди.\nМақола 313 марта ўқилган\t2 Комментариев для Кўзяра\nЯнварь 5, 2017 в 12:00 пп //\nОтветить\tYahshi maqola bunday folbunlar deb kop oyila buzilib ketvotti\nLolilarni ham folbunlari kop lekin ota onani rozi qilib duo ol degan lolini birinchi marotaba eshitishim\nChunki hardoyim ular duo qilishadi bir narsa ilinchida.\nMaqolangizni shu 2 joyida ö)) harifi tushib qolibti chamamda\n((Латофатнинг овсинига юрагига шубҳа-гумон солишидан мақсад қайнисининг топиш-тутиши яхши, ҳар куни ишдан қайтаётиб, уйга совға-салом билан келади. Қайнона, қайнотаси ҳам Ғуломжонни жуда яхши кўришади. ¤зининг эри Олимжон ўқитувчи олган ойлиги аранг йўлкирасига етади.))\n((-¤зингизни қўлга олинг, ҳаммаси жойига тушиб кетади, фақат болангиз ногирон туғилар экан, — деди кўзларини чирт юмиб.))\nЯнварь 5, 2017 в 2:57 пп //\nОтветить\tРАХМАТ ТЕХНИК ХАТОЛИК УЧУН УЗР


MATEMATIKA FAKULTETI Заҳириддин Муҳаммед Бабур - мийрасының миллийлигимизде тутқан орны » Matematika fakulteti\nФункционаллық анализ, алгебра ҳәм геометрия кафедрасы\nМатематикалық анализ кафедрасы\nӘмелий математика кафедрасы\nДифференциаллық теңлемелер кафедрасы\nҲаял қызлар кеңеси\nФакультет кафедраларындағы исленип атырған инталы темалар\nЗаҳириддин Муҳаммед Бабур – мийрасының миллийлигимизде тутқан орны\n13.02.2020 Мухаммед Қудайназаров\nЗаҳириддин Мухаммед Бабур – уллы шайыр, тарийхшы, географ, Бабурийлер династиясының тийкаршысы, темурийлер шахзадасы. 13-феврал күни Қарақалпақ мәмлекетлик университети мәденият сарайында уллы шайыр туўылғанина 537 жыл толыўы мүнәсибети менен ушырасыў кешеси болип өтти. Бул ушырасыўда профессор-оқытыўшылар, тарыйхшы алымлар, әдебиятшылар ҳәм студент жаслар қатнасты. Ушырасыў кешесинде Бабур ҳәм ониң өмир жолы, дөретиўшилиги ҳаққында сөз болды. Профессор-оқытыўшылар шығып сөйлеп жыйналғанларды Заҳириддин Муҳаммед Бабурдың көркем әдебият, илим тараўында тутқан орны, басшылық ислеринде көрсеткен мәртлиги, мәмлекет басқарыўындағы даналығы менен және бир мәрте таныстырып өтти. Ҳақыйқатында да, Заҳириддин Муҳаммед Бабур уллы инсан, өшпес жулдыз.\nОның корсеткен искерлиги, шығармалары бизге шекем жетип келгенлиги де буниң айқын дәлийли. Мәмлекетимиз ғәрезсизликке ерискеннен соң Бабур, оның дөретиўшилигине болған итибар, оны изертлеў жумысларына үлкен итибар қаратылды. Заҳириддин Муҳаммед Бабур аты менен бир қанша көшелер, миллий бағлар, театрлар аталып оның атын мәнгилестириў жумыслары әмелге асырылды.\n«Ҳар кимки вафо қилса, вафо топғусидир,\nҲар кимки жафо қилса, жафо топғусидир.\nЯхши киши кўрмагай ёмонлик ҳаргиз,\nҲар кимки ёмон болса, жазо топғусидир.»\nБиз жас әўлад усындай бабаларымыздың ийгиликли идеяларын өзимизде жәмлеген ҳалда ҳәм жаратылып атырлған кең имканиятлардан мақсетке муўапық пайдаланған ҳалда бүгинги әмелге асырылып атырған ислердиң даўамшылары болыўымыз тийис. Ушырасыў кешеси консерт дәстури менен даўам етти.\nМатематика факультети 3-курс студенти


DataLife Engine > Версия для печати > ИҚТИСОДИЙ ИХТИСОСЛАШУВ: ЯНГИОБОД\nDataLife Engine > Иқтисодиёт > ИҚТИСОДИЙ ИХТИСОСЛАШУВ: ЯНГИОБОД\n18-06-2020, 14:37. Разместил: User\nМЕВА-САБЗАВОТЛАР ФАҚАТ ЭКСПОРТГА\nЎзбекистон Республикаси Президентининг 2020 йил 11 майдаги "Республика ҳудудларини қишлоқ хўжалиги маҳсулотлари етиштиришга ихтисослаштиришбўйича қўшимча чора-тадбирлар тўғрисида"ги Қарори ижросини таъминлаш юзасидан ҳудудда босқичма-босқич, режа асосида белгиланган вазифалар амалга оширилмоқда. Бунда тумандаги мавжуд ер ва сув ресурсларидан самарали фойдаланиш, аҳолини мева-сабзавот маҳсулотларига бўлган талабини қондириш, тупроқ-иқлим шароитидан келиб чиққан ҳолда ҳудуд учун мос қишлоқ хўжалиги экинларини жойлаштириш, самарасиз боғлар ўрнида экспортбоп қишлоқ хўжалиги экинлари етиштиришни давр тақозо этмоқда.\n2020-2022 йилларда туман бўйича 10195 гектар ер майдони, шундан, 2709 гектар узумзор, 2089 гектар боғ, 100 гектар иссиқхона, 1225 гектар сабзавот, 4072 гектари озуқа экинлари экиш учун ихтисослаштирилади. Бунинг баробарида "Хўжамушкентсой", "Баландчақирсой", "Сармич саховати", "Қўшқанд булоғи" сув истеъмолчилари уюшмасида боғдорчилик, узумчилик, сабзавотчилик, иссиқхона ва озуқа экинлари етиштириш учун ер ажратилади. "Бир маҳалла — бир маҳсулот" тамойили асосида ишсиз ёшларни янги иш ўрни билан таъминлаш мақсадида Сармич, Баландчақир, Янгиобод, Совот, Шодлик, Хўжамушкентда 455 гектар гилосзор, "Дўстлик", "Ҳавотоғ" қишлоқ ва маҳалла фуқаролар йиғинлари ҳудудида 210 гектар узумзор ташкил этилади.\nФаолиятини бошлаган "Пасткичақир сарчашмаси", "Муллажонов Ўткиржон", "Пучуғой ниҳоли", "Ибрат барака иқболи", "Янгиобод агрокапитал" ишлаб чиқариш кооперативлари ташаббуси билан 665 нафар ёшларга бир гектардан ер майдони ажратилиб, янги иш ўринлари яратилади.\n2020-2022 йилларда туманда янги боғ ва токзорлар, иссиқхоналар ташкил этиш учун республика бюджети ва хорижий инвесторларнинг маблағлари ҳисобидан 454 миллиард 543 миллион сўм йўналтирилади. Туманда қишлоқ хўжалиги экинларини ихтисослаштириш ҳисобига 4200 та янги иш ўрни яратилади. Яқин уч йилда ҳудудда 39930 тонна сабзавот, 67725 тонна узум, 23977 тонна мева етиштирилиб, олинадиган ялпи қишлоқ хўжалиги маҳсулотлари тўғридан-тўғри экспортга йўналтирилади. Шунингдек, чорва моллари учун 84750 тонна қўшимча озуқа базаси жамғарилади.\nАГРО ВА ЭКОТУРИЗМ ДАРОМАД ЙЎЛАГИ\nТуманда 2020-2021 йилларда саноат, хизмат кўрсатиш, қишлоқ хўжалиги йўналишларида қиймати бир миллиард 287 миллион сўмдан ортиқ истиқболли лойиҳалар амалга оширилади. "ЯнгиободБахт агро" (ғаллачилик), "Yangiobod Grape Garden" (узумчилик), "Fu Lai Ge" хўжалик илмий технологик кластери (Хитой), "GER-MAN COLLECT" МЧЖ (паррандачилик), "YANGIOBOD ECO VEGETABLS" МЧЖ қўшма корхонаси (Афғонистон), "Янгиобод ECO туризм маркази" ташкил этилиши натижасида ҳудуднинг агро ва экотуризм йўналишидаги жозибадорлигини янада ошириш имконияти туғилади.\n— Географик жойлашувига кўра, табиати, иқлими, сархил мевалари билан ҳар қандай сайёҳни мафтун эта оладиган гўшалар ҳудудимизда бисёр, — дейди инвестициялар ва ташқи савдо масалалари бўйича туман ҳокимининг ўринбосари Сарвар Пўлатов. — Бу борада ташаббус-кор тадбиркорларнинг лойиҳаларини қўллаб-қувватлаймиз ҳамда туманимизнинг туризм йўналишидаги имконияти, салоҳияти борасидаги таклифларни ўрганиб чиқаяпмиз.\nҲАР БИР ОИЛА ЭЪТИБОРДА\nПандемия шароитида ишлаш имкони чекланиб, даромади камайган, эҳтиёжманд оилалар сонининг ўсиши табиий ҳол. Сектор раҳбарлари томонидан хонадонлар уйма-уй юриб ўрганилганда, 408 та кам таъминланган оиланинг 770 нафар меҳнатга лаёқатли ишсиз аҳоли рўйхати шакллантирилди. Туман Маҳалла ва оилани қўллаб-қувватлаш бўлими қошида ташкил этилган ҳомийлик маблағларини мувофиқлаштириш маркази томонидан карантин даврида мурожаат қилган 226 нафар фуқарога бирламчи озиқ-овқат маҳсулотлари етказиб берилди. Оғир ижтимоий муҳофазага муҳтож 115 оила ва унда яшовчи 489 нафар фуқаро озиқ-овқат, дори-дармон, тиббий воситалар билан таъминланди. Ҳар бир эҳтиёжманд фуқарога 180000 сўмлик истеъмол меъёрлари белгиланиб, май ойи учун уларнинг банкда очилган пластик карталарига 85,3 миллион сўмлик маблағ ўтказилди.\n"Саховат ва кўмак" умумхалқ ҳаракати доирасида аҳолига 95 миллион сўмлик ҳомийлик ёрдами кўрсатилди. Камбағалликни қисқартириш ва аҳоли даромадларини ошириш мақсадида 649 нафар ишсиз фуқаро қурилиш, саноат, хизмат кўрсатиш, қишлоқ хўжалиги тармоқларига ҳамда ҳақ тўланадиган жамоат ишларига жалб этилди. 408 та хонадонда ихчам иссиқхоналар ташкил этиш, қуёнчилик, паррандачилик, куркачилик йўналишларига жалб қилиш орқали аҳоли бандлигини таъминлаш чоралари кўрилаётир. 31 та оилада истиқомат қилувчи аҳолининг тадбиркорлик билан шуғулланиш истагини инобатга олган ҳолдауларга 565 миллион сўмлик кредит маблағлари олиш учун банкка ҳужжатлар тақдим этилди. Бандликка кўмаклашиш маркази давлат жамғармаси маблағлари ҳисобидан 133 нафар фуқарога енгил конструкцияли иссиқхона ташкил этиш, уруғ, кўчат, суғориш воситаларинихарид қилиш учун 127 миллион сўм субсидия ажратилди.\nЎзбекистон Республикаси Президентининг 2020 йил 18 февралдаги "Жамиятда ижтимоий-маънавий муҳитни соғломлаштириш, маҳалла институтини янада қўллаб-қувватлаш ҳамда оила ва хотин-қизлар билан ишлаш тизимини янги даражага олиб чиқиш чора-тадбирлари тўғрисида"ги Фармонига кўра, тумандаги оғир турмуш шароитида яшаётган аёллардан 12 нафарининг бандлиги таъминланди.\nШАХСИЙ ТОМОРҚАДОИМО ИШОНЧЛИ\n"Баландчақир" маҳалла фуқаролар йиғинининг Нурафшон кўчасидаги 12-уйда 81 ёшни қаршилаган Даврон бобо Норматов ҳамда Муяссар она Қосимова (75 ёш) умргузаронлик қилади. Олти қиз, бир ўғилни уйли-жойли қилиб, бугун 24 невара, 17 эвара қуршовида бахтли ҳаёт кечираётган бу оилага кўпчилик ҳавас қилади. Даврон бобо йигирма йил туман тез ёрдам бўлимида ҳайдовчилик, турмуш ўртоғи Муяссар опа эса туман туғруқхонасида 35 йил доялик қилди.\n— 17 сотих томорқам бор, — дейди Даврон бобо. — 6 сотихи картошка, 2 сотихи иссиқхона, 1 сотихида саримсоқ пиёз, 84 туп ток, 50 туп мевали дарахт, бу ерда қулупнай, лавлаги, сабзи, кўкатлар экилган, — деб пайкалмапайкал томорқаси томон етаклайди хонадон соҳиби.\n— Карантин даврида зерикишга вақт йўқ, болам, — дея суҳбатга қўшилади Муяссар она. — Бир жойда ўтиролмаймиз. Суягимиз меҳнатда қотган. Томорқа овунчоғимиз. Кундалик эҳтиёж учун ўз боғингдан етилиб турган неъмат қанчалик азиз ва ширин бўлишлигини меҳнат қилган кишигина ҳис қилади.\nЁлғиз ўғил Дилшоджон тумандаги 1-мактаб директори. Турмуш ўртоғи Шаҳнозахон уй бекаси. Нурбек ва Асила томорқа ишларида бобо-бувисига ёрдамчи. Норматовлар нафақат рўзғори, ортиқча қишлоқ хўжалиги маҳсулотлари билан маҳалла дўкони, бозорни ҳам таъминлашаяпти. Оиланинг ўртача йиллик даромади 15-20 миллион сўмни ташкил қилади.\n— Жуда сахий оила, хонадонга кирган киши қуруқ қўл билан чиқмайди, — дейди хотин-қизлар билан ишлаш бўйича маҳалла фуқаролар йиғинининг ўринбосари Зулфия Абдураимова. — Маҳалламизда 3388 нафар аҳоли истиқомат қилади. 574 та хонадоннинг 12 таси кам таъминланган оила бўлиб, Норматовларга ўхшаган тадбиркорлар томонидан эҳтиёжмандларга озиқ-овқат маҳсулотлари, ҳомийлик ёрдамлари кўрсатилади.\n"Янгиобод" шаҳарча фуқаролар йиғинининг Тинчлик кўчасидаги хонадонлардан биридамиз. Ўктамжон Расулбердиев — йигирма тўққиз ёшда. У ўтган йили "Ҳар бир оила — тадбиркор" дастурига мувофиқ "Қишлоққурилишбанк"нинг туман филиалидан 30 миллион сўм кредит олиб, 2,5 сотих иссиқхона ташкил қилди. Замонавий, томчилатиб суғориш усулидаги иссиқхонага 2000 туп "фантина" бодринг навини экди. Ёш тадбиркор томорқасидан олган даромади ҳисобига бу йил қўшимча яна битта 2,5 сотихли иссиқхона қурди.\n— Нима учун ҳар иккала иссиқхонага бодринг экилган?\n— Бодринг 35-40 кунда тез етилади. Ҳосили ҳам мўл, асосийси, бозорбоп маҳсулот, — дейди Ўктам Расулбердиев.\nХонадонда иссиқхона ташкил этишда раҳматли Мукаррама Раҳмонбердиеванинг фарзандига берган маслаҳати, йўл-йўриғи, кўрсатмаси ёш тадбиркорнинг янада ғайратини оширди. Илк ҳосил чўғидан ўшанда онанинг севинчи ичига сиғмасди.\nЎктамжон Расулбердиев хонадонидаги саккиз сотихдан иборат эски токзор ўрнида очиқ усулда помидор ва 60 туп экспортбоп олма нави кўчатини экишни режалаштирган.\nКЎНГИЛ СУВИДАН ГИЁҲ УНАДИ\n"Янгиобод-Ховос" масъулияти чекланган жамияти томонидан 300-400 метр баландликдаги адирликда 50 сотихли иссиқхона бунёд этилди. Тадбиркор Шавкат Маъмурбоевнинг саъй-ҳаракати билан саккиз блокдан иборат иссиқхонада помидор, бодринг, булғор қалампири ва лимон кўчатлари парвариш қилинаётир. 30 метр пастдан насос ёрдамида сув чиқарилди. Айни пайтда иссиқхонадаги биринчи ҳосил пишиб етилди. Иш бошқарувчи Давлат Маъмурбоевнинг таъкидлашича, иссиқхонадан 30 тонна помидор, 20 тонна булғор қалампири, 10 тонна бодринг, 5 тонна лимон олиш мўлжалланмоқда. Тадбиркорга Илҳом Тожимуродов, Сардор Низомиддиновлар қанот бўлмоқда. Адирликда жамият аъзолари яна қўшимча 50 сотихдан иборат иссиқхона барпо этишни режалаштиришган. Бу йил тадбиркор Ш.Маъмурбоев 1000 туп калифорния ёнғоғи кўчатлари экди. Ёнғоқ тўғридан-тўғри экспортга йўналтирилади.\nЖамиятга қарашли адирликда бунёд этилган сиғими 150000 дона хом ғишт ишлаб чиқариш қувватигаэга корхонада иш бир меъёрда кетаяпти. Суткасига 30000 дона тайёр маҳсулот пешма-пеш буюртмачларига етказиб берилаётир. Мижозларга қулайлик яратиш мақсадида жамият ғишт корхонасидан иссиқхонагача бўлган бир километрлик йўлга асфальт ётқизиш режа қилинган.\nФаолият бошлаганига тўрт йил бўлган Дўстбек Абдуҳолиқов тиниб-тинчимаганёш тадбиркорлардан саналади. Мулкдор "Микрокредитбанк"нинг Зомин туман филиалидан 120 миллион сўм кредит олиб, "Зиё нон ва ширинликлари" хусусий корхонасини ташкил қилди. У "China Leans Empeks" фирмасининг нон ва қандолат маҳсулотлари пиширишга мўлжалланган 2 тапечини харид қилди. Кунига 600 дона нон пешма-пеш буюртмачи ташкилотларга, савдо дўконларига етказиб берилаётир.\n— Галдаги режам кирсовун, сода ва қанд ишлаб чиқариш корхонасини ташкил қилмоқчиман, — дейди Дўстбек Абдуҳолиқов.\nЯнгиободда оловқалб, тадбирли ёшлар орзуси амалга ошмоқда. Туманда бугуни ва эртаси янада ёруғ ва обод бўлишини таъминлайдиган истиқболли лойиҳалар бўй кўрсатаверсин, деймиз.


20 июнь Ўзбекистонда 427 нафар фуқарода коронавирус аниқланди – Газета.uz\nФото: Эльдос Фазилбеков / «Газета.uz»\n20 июнь Ўзбекистонда 427 нафар фуқарода коронавирус аниқланди\nКеча Ўзбекистонда 427 нафар фуқарода коронавирус аниқланди. Шунингдек, сўнгги кун ичида 471 нафар бемор касалликдан соғайиб, Ўзбекистонда соғайиш кўрсаткичи 96 фоизни ташкил этмоқда.\nLotinchada 21 июн 2021, 10:45 Коронавирус\nСўнгги кун ичида Ўзбекистонда 427 та янги касалланиш ҳолати қайд этилган бўлиб, 20 июнь ҳолатига кўра, коронавирус инфекцияси қайд этилганлар сони 106 452 нафарни ташкил этмоқда.\nШунингдек, сўнгги бир кун ичида 471 нафар бемор касалликдан соғайган бўлиб, Ўзбекистон бўйича жами тузалганлар сони 102 163 нафарга етди. Бунинг натижасида, мамлакатда соғайиш кўрсаткичи 96 фоизни ташкил этмоқда.\nАйни пайтда тиббиёт муассасаларида 3571 нафар бемор даволанмоқда.\nЗангиота туманида жойлашган 2-юқумли касалликлар шифохонасида 5 та реанимация бўлими мавжуд, дея хабар бермоқда «Ўзбекистон 24» телеканали.\nРеанимация бўлими мудири Ахтам Қорёғдиевнинг таъкидлашича, бўлимда 36 та ўрин бор. Шундан ҳозирги кунда 34 таси банд. «Бу ўта оғир беморлар кўпаяётганидан далолат беради. Ҳозирги кунда 2 та ўринни захира сифатида ушлаб турибмиз», — дея қўшимча қилади у.\nШифохона директори Дониёр Миразимовнинг маълум қилишича, охирги 3−4 кунда мурожаатлар сони 2 баробар кўпайган. Шунингдек, шифохонага ётқизилаётган беморлар бир ярим баробарга кўпайган. «Реанимацияга ётқизиладиган беморлардан асосий қисми 65 ёшдан юқори ва сурункали касалликлари бор беморлар. Ўша 65 ёшдан юқори ва сурункали касаллиги бор инсонларда вакцинация олиш имкони бор эди. Лекин улар ҳар хил сабабларга кўра рад этишган», — дейди Миразимов.\nСанаторий, пансионат ва оромгоҳларга фақат коронавирусга тест топширганлар қўйилади 23 июн 2021, 10:30


Бактробан – medu.uz – Дорилар ҳақида маълумотлар ўзбек тилида\nHome Йўриқномалар Бактробан\nПрепаратнинг савдо номи: Бактробан\nТаъсир этувчи модда (ХПН): мупироцин\nДори шакли: суртма; крем\nфаол модда: 2,2% мупироцин эркин кислота кўринишида (вазн/вазн).\nёрдамчи моддалар: 58,7% полиэтиленгликоль 400 (вазн/вазн), 39,1% полиэтиленгликоль 3350 (вазн/вазн) (“Махсус кўрсатмалар” бўлимига қаранг).\nфаол модда: 2,578% кальций мупироцини (вазн/вазн), 2,3% мупироцин эркин кислотасига эквивалент вазн/вазн.\nёрдамчи моддалар: 0,215%ксантан қатрони, 50,707%суюқ парафин, 6,0%цетомакрогол 1000, 3,5%стеарил спирти, 3,5% цетил спирти, 0,5% феноксиэтанол, 1,0%бензил спирти, 32% тозаланган сув.\nСуртма: оқ ёки деярли оқ рангли, бир хил суртма.\nКрем: бир хил оқ, ўзига хос ҳидли крем.\nФармакотерапевтик гуруҳи: маҳаллий қўллаш учун антибиотик.\nМупироцин Pseudomonas fluorescens ферментацияси йўли билан олинадиган принципиал янги антибиотикдир. Мупироцин бактериал хужайрада оқсил синтезини бостириб, изолейцил-трансфер-РНК-синтетазани ингибиция қилади. Мупироцин специфик таъсир механизми ва ноёб кимёвий тузилиши туфайли, бошқа антибиотиклар билан кесишувчан резистентликка эга эмас. Минимал ингибиция қилувчи концентрацияларда қўлланганда мупироцин бактериостатик, юқори концентрацияларда маҳаллий қўлланганда эса – бактерицид хусусиятга эга.\nМупироцин in vivo шароитида маҳаллий қўллаш учун мўлжалланган антибиотиклар каби Staphylococcus aureus (шу жумладан метициллинга резистент штаммлари), S. epidermidis ва Streptococcus species нинг бета-гемолитик штаммларига нисбатан фаол.\nIn vitro шароитида антибактериал фаоллик доираси қуйидаги бактерияларни ўз ичига олган:\nКўпчилик сезгир турлари:\nStaphylococcus aureus 1, 2\nStaphylococcus epidermidis 1, 2\nСтафилококкларнинг бошқа коагулллазо манфий штаммлари 1 ,2\n1 Санаб ўтилган микроорганизмларга нисбатан тастиқланган клиник кўрсатмалар доирасида клиник самарадорлиги исботланган.\n2 Шу жумладан бета-лактамазани ишлаб чиқарувчи штаммлар ва метициллинга резистент штаммлар.\nГрамманфий ноферментатив таёқчалар\nМупироцинга Staphylococcus spp.га минимал бостирувчи концентрацияси.\nКрем ва суртма\nСезувчан: ≤ 1 мкг/мл;\nОралиқ резистенликка эга: 2–256 мкг/мл;\nРезистент: > 256 мкг/мл.\nСтафилококкларда паст даражадаги резистенлик (МПК 8-256 мкг/мл) изолейцил-тРНК-синтетазанинг натив ферментида ўзгаришлари натижасида юз беради. Стафилококклардаги чидамликнинг юқори даражаси (МПК ≥ 512 мкг/мл) янги изолейцил-тРНК-синтетазанинг кодланган плазмида ферментини ҳосил бўлиши натижасида пайдо бўлади. Enterobacteriaceae каби грамманфий организмлардаги бирламчи резистентлик бактериал хужайрага секин кириб бориши билан боғлиқ.\nБактробан суртмаси шикастланмаган тери қопламалари орқали деярли ўтмайди.\nБактробан кремини шикастланган тери қопламалари орқали тизимли сўрилиши паст. Бироқ клиник тадқиқотлар, тизимли қўлланганда, мупироцин метаболизмга учрашини, микробиологик фаол бўлмаган метаболити мониат кислотаси ҳосил бўлишини ва тезда чиқарилишини намоиш қилди.\nМупироцин фақат маҳаллий қўллаш учун мўлжалланган. Вена ичига юборилгандан ёки ичга қабул қилингандан кейин, ёки сўрилган ҳолларда (масалан, шикастланган/зарарланган тери қопламалари орқали), мупироцин фаол бўлмаган мониат кислотасига қадар тез метаболизмга учрайди.\nМупироциннинг метаболизмга учраб, фаол бўлмаган метаболит мониат кислотасини ҳосил қилади организмдан буйрак орқали тез чиқарилади.\nКекса ёшдаги пациентлар: ўртача ёки оғир буйрак етишмовчилиги белгилари бўлмаганда қўллашга чекловлар йўқ. (“Махсус кўрсатмалар” бўлимига қаранг).\nБактробан суртмаси терининг бирламчи ва иккиламчи бактериал инфекцияларини маҳаллий даволаш учун кўлланади.\nТерининг бирламчи инфекцияси: импетиго, фолликулит, фурункулёз ва эктима.\nИккиламчи инфекциялар: инфекцияланган дерматитлар, масалан, инфекцияланган экзема; инфекцияланган травмалар, шилинишлар, ҳашоратларни чақиши, аҳамиятсиз (госпитализация талаб қилинмайдиган) жароҳатлар ва куйишлар.\nПрофилактика мақсадида: Бактробан суртмаси унчалик катта бўлмаган жароҳатларни, кесилган яраларни ва терининг бошқа ифлосланмаган шикастланишларини бактериал ифлосланишини олдини олиш учун ва шилинишлар, катта бўлмаган кесилган яралар ва жароҳатларни инфекцияланишини профилактикаси учун қўлланилиши мумкин.\nБактробан креми терининг иккиламчи инфекцияланган травматик шикастланишлари, масалан катта бўлмаган йиртилган жароҳатлар, тикилган жароҳатлар ва шилинишларни маҳаллий даволаш учун кўлланади.\nБактробан суртмасининг оз миқдорини терининг шикастланган юзасига суртилади. Сўнгра суртма суртилган соҳага боғлов қўйилиши мумкин.\nДаволаш тугагач тубада қолган суртмани ташлаб юбориш керак.\nПрепаратни, суртмани суюлиб кетиши ва шу орқали антибактериал фаолликни пасайиши ва мупироцинни турғунлигини ўзгаришидан сақланиш учун бошқа дори препаратлари билан аралаштириш мумкин эмас.\nКатталар/Болалар/Кекса ёшдаги пациентлар/Жигар фаолиятини бузилиши бўлган пациентлар\nСамараси қараб суткада 2-3 марта 10 кун давомида буюрилади.\n“Махсус кўрсатмалар” бўлимига қаранг.\nБактробан кремининг катта бўлмаган миқдорини терининг шикастланган сохаларига пахтали ёки докали тампонлар ёрдамида суртиш керак. Ишлов берилган тери сохасига боғлов қўйиш мумкин.\nПрепаратни, кремни суюлиб кетиши ва шу орқали антибактериал фаолликни пасайиши ва мупироцинни турғунлигини ўзгаришидан сақланиш учун бошқа дори препаратлари билан аралаштириш мумкин эмас.\nКатталар/Болалар/Кекса ёшдаги пациентлар/Буйрак ва жигар фаолиятини бузилишлари бўлган пациентлар\nСамараси қараб суткада 3 марта 10 кун давомида буюрилади.\nҚўллаш/муомала қилиш бўйича йўриқнома\nДаволаш тугагач препаратнинг тубада қолган ҳар қандай миқдорини ташлаб юбориш керак.\nПрепаратни терига суртилгандан кейин қўлларни яхшилаб ювиш керак.\nҚуйида келтирилган ножўя таъсирлар, тизим ва аъзолар таснифи ва учраш тез-тезлигига мувофиқ санаб ўтилган. Ножўя таъсирларни юз бериш тезлиги бўйича таснифлаш учун қуйидаги тоифалар қўлланилади:\nтез-тез (≥1/100 ва <1/10),\nтез-тез эмас (≥1/1000 ва <1/100),\nкам ҳолларда (≥1/10000 ва <1/1000),\nжуда кам ҳолларда (<1/10000), жумладан ягона маълумотлар.\nТез-тез учрайдиган ва тез-тез учрамайдиган ножўя реакцияларни ривожланиши тўғрисидаги маълумотлар 1573 нафар пациентлар иштирокидаги хавфсизликни ўрганиш юзасидан 12 умумлаштирилган клиник тадқиқотнинг бирлаштирилган маълумотлари бўйича аниқланган. Жуда кам учрайдиган ножўя реакцияларни ривожланиши тўғрисидаги маълумот постмаркетинг кузатув вақтида олинган ва шунинг учун уларни ҳақиқий юз бериш тезлигига нисбатан, кўпроқ ножўя реакциялар тўғрисидаги маълумотларни келиб тушиш тез-тезлигини акс эттиради.\nЖуда кам ҳолларда: Тизимли аллергик реакциялар, жумладан анафилактик реакциялар, тарқалган тошма, эшакеми ва ангионевротик шиш.\nТез-тез: Суртиш жойида ачишиш.\nТез-тез эмас: Суртиш жойида қичишиш, қизариш, ачишиш ҳисси ва қуриши. Мупироцин ёки суртма асосига нисбатан терининг аллергик реакциялари.\nКлиник синовлардан олинган маълумотлар “жуда тез-тез” дан “кам ҳолларда” гача тоифаларини учраш тез-тезлигини аниқлаш учун қўлланилган. Жуда кам ҳолларда учрайдиган ножўя реакцияларни ривожланиши ҳақидаги маълумот, асосан постмаркетинг кузатувларида олинган ва шунинг учун кўпроқ даражада, уларни чин пайдо бўлиш тезлигига нисбатан, кўпроқ даражада ножўя реакциялар тўғрисида маълумотларни келиб тушиш тезлигини акс эттиради.\nТез-тез: Терининг аллергик реакциялари.\nБактробан суртмаси ва кремини анамнезида мупироцинга ёки препаратнинг таркибига кирувчи бошқа ёрдамчи моддаларга ўта юқори сезувчанлиги бўлган пациентларда қўллаш мумкин эмас.\nДориларнинг ўзаро таъсири аниқланмаган.\nПрепарат қўлланганда кам ҳолларда кузатилиши мумкин бўлган аллергик реакциялар ёки терини аҳамиятли даражада таъсирланиши пайдо бўлганида, даволашни тўхтатиш керак, препарат қолдиқларини шикастланган сохадан олиб ташлаб ва альтернатив антибактериал даволашни буюриш керак.\nБошқа антибактериал препаратларни қўллангандаги бўлгани каби, Бактробан препаратини узоқ вақт давомида қўллаш сезгир бўлмаган микроорганизмларни хаддан зиёд ўсишига олиб келиши мумкин.\nАнтибиотикларни қўллаганда ҳаёт учун ҳам енгил ва ҳам ҳавфли оғирлик даражасидаги сохтамембраноз колит ҳолатлари тўғрисида хабар берилган. Шунинг учун антибиотикларни қўллагандан кейин ёки қўллаш вақтида пациентларда диареяни ривожланиш ҳолатларига эътибор бериш керак. Бактробан препаратини маҳаллий қўлланганда сохтамембраноз колитни ривожланиш эҳтимолини камлигига қарамай, агар диарея узоқ вақт давомида этса ёки аҳамиятли бўлса, ёки пациент қоринда санчиқларни сезса, даволаш дарҳол тўхтатилиши, пациент эса қўшимча равишда текширилиши керак.\nПолиэтиленгликоль жароҳат юзаси орқали ёки шикастланган тери орқали сўрилиши ва буйрак орқали чиқарилиши мумкин.\nПолиэтиленгликоль асосидаги бошқа суртмалар каби, Бактробан суртмасини, полиэтиленгликолни сўрилиши юқори бўлган шароитларда, айниқса ўртача ва оғир буйрак етишмовчилигида қўллаш мумкин эмас.\nкатетерлар билан бирга;\nмарказий веналарни катетеризация қилиш сохасида қўллаш мумкин эмас.\nБактробан кремини офтальмологияда қўллаш ва интраназал юбориш мумкин эмас.\nБактробан суртмаси ва кремини кўзга тушишидан сақланиш лозим. Агар кўзга тушса, суртма ёки крем қолдиқлари кетгунча кўзларни сув билан яхшилаб ювиш керак.\nМупироцинни одамни фертилликка таъсири тўғрисида маълумотлар йўқ. Каламушларда ўтқазилган тадқиқотлар фертилликка таъсирини йўқлигини намойиш қилади.\nҲомиладорлик даврида одамда мупироцинни қўллаш тўғрисида етарли маълумотлар мавжуд эмас. Ҳайвонларда ўтқазилган тадқиқотларда репродуктив токсиклик белгилари аниқланмаган.\nЛактация даврида одам ва хайвонларда мупироцинни қўлланиши тўғрисида етарли маълумотлар йўқ.\nСуртма ва крем\nЗарур бўлганида кўкрак сўрғичларини ёрилишини препарат билан даволаш мумкин, лекин болани эмизишдан олдин кўкрак сўрғичларни яхшилаб ювиш керак.\nТранспорт воситаларини бошқариш, механизмлар билан ишлаш қобилиятига таъсири\nТранспорт воситаларини бошқариш ва бошқа механизмлар билан ишлаш қобилиятига препаратнинг нохуш самаралари аниқланмаган.\nҲозирги вақтда Бактробан препаратининг дозасини ошириб юборилиш тўғрисида маълумотлар етарли эмас.\nДоза ошириб юборилган ҳолларда махсус даволаш чоралари мавжуд эмас. Доза ошириб юборилган ҳолларда пациентга тутиб турувчи даволаш ва зарур бўлганида тегишли кузатув кўрсатилган.\nБундай ҳолат кузатилса, кейинги даволаш клиник кўрсатмаларга ёки маҳаллий Миллий токсикологик марказ тавсияларига мувофиқ амалга оширилади.\n15 г дан, ичидан лак билан қопланган, ҳимоя мембранаси билан алюмин учлиги ва очиш учун ўткир бураладиган қалпоқчаси бўлган эгилувчан алюмин тубада.\nБир тубадан қўллаш бўйича йўриқномаси билан картон қутида.\n15 г дан, ичидан лак билан қопланган, ҳимоя мембранаси, алюмин учлиги ва очиш учун ўткир бураладиган қалпоқчаси бўлган эгилувчан алюмин тубада.\nПрепаратни хона ҳароратида (25оС дан паст) яроқлилик муддати тугагунича сақлаш мумкин.\nСуртма ва крем – 25оС дан юқори бўлмаган ҳароратда сақлансин.\nКрем – музлатилмасин.\nСуртма – 24 ой.\nКрем – 18 ой


Дилдора Ниёзова қизлардек кийинадиган катта ёшли санаъткорларни танқид қилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Дилдора Ниёзова қизлардек кийинадиган катта ёшли санаъткорларни танқид қилди\t11:56, 29 июль\tДилдора Ниёзова бошқа санаъткрларга нисбатан жанжал ва шов-шувлардан йироқда юрадиган хонанда. Шунингдек, кийим танлаш бобида ҳам соддалика аҳамият беради. “Дийдор азиз” нашри мухбири Дилдора Ниёзовадан хонандаларнинг ёш ва “тренд”да кўриниши бўйича савол берганда у шундай жавоб қилди.\n“Биласизми, аёл зоти ҳеч қаригиси келмайди. Ҳар доим ҳам чиройли кийингиси, ёш кўрингиси келади. Бу дегани қизлардек кийиниш керак демоқчимасман. Ёши ктта бўлсада ўзини қизлардек олиб юрадиган санаъткорларимиз бор. Аммо, мен буни ўзимга эп кўрмайман. Санаъткор ва умуман аёл ёшига мос ва чегарадан чиқмаган ҳолатда кийиниши керак. Акс холда мухлислар олдида ҳурмати тўкилиши мумкин.”


Россия гумaнитaр кaрвони Укрaинa чегaрaсини бугун кесиб ўтиши мумкин\nРоссия ҳукумaти юборгaн гумaнитaр кaрвон Укрaинa чегaрaсини 22 aвгуст куни кесиб ўтиши кутилмоқдa.\nИчимлик суви, генерaторлaр вa ухлaш учун қоплaрни ортгaн 270та юк мaшинaсидaн иборaт кaрвон 21 aвгуст куни Укрaинa божхонa ҳудудигa киргaн.\nХaлқaро Қизил Хоч қўмитaси гумaнитaр кaрвонгa ҳaмроҳлик қилиши кутилмоқдa. Қўмитa кaрвон йўлгa чиқишидaн олдин ўз вaкиллaри хaвфсизлигини тaъминлaнишини тaлaб этди.\nҚўмитa рaсмийси Лорен Чорбaз Укрaинaнинг Лугaнск вa бошқa вилоятлaридa қуролли тўқнaшувлaрдa aзият чеккaн aҳоли “озиқ-овқaт вa дори-дaрмон кaби энг зaрур нaрсaлaргa” муҳтож экaнини aйтди.


Самаркандда катта корхона бошкарувчиси коронавирус юктирган. Президент камчиликларга йул куйган худудий рахбарларни жиддий огохлантирди – КУН УЗ\nГлавная / Жамият / Самаркандда катта корхона бошкарувчиси коронавирус юктирган. Президент камчиликларга йул куйган худудий рахбарларни жиддий огохлантирди\n08.04.2020\tЖамият Comments Off on Самаркандда катта корхона бошкарувчиси коронавирус юктирган. Президент камчиликларга йул куйган худудий рахбарларни жиддий огохлантирди 16 Показы\nПрезидент Шавкат Мирзиёев видеоселектор йигилишида Андижон ва Бухоро вилоятларида коронавирус таркалишининг олдини олиш буйича олиб борилган ишлардаги камчиликларни танкид килди.\nПрезидент Самаркандда бир кишининг хатоси сабабли 200 га якин фукаро карантинга олинганини танкид килди\nУзбекистон Республикаси Президенти Шавкат Мирзиёев раислигида 8 апрель куни коронавирус пандемиясига карши курашишда жойлардаги ишлар натижадорлиги тахлили хамда озик-овкат хавфсизлигини таъминлаш, ахоли бандлиги ва даромадини оширишнинг мухим манбаи булган томоркачиликни ривожлантиришга багишланган видеоселектор йигилиши булиб утди.\nПрезидент кун тартибидаги асосий масалага утишдан олдин жойларда коронавирусга карши курашиш буйича амалга оширилаётган ишларга тухталди. Хусусан, сунгги кунларда касалликка чалинганларнинг сони ортганига эътибор каратиб, нафакат жойлардаги рахбарлар, балки фукароларни хам янада эътиборли булишга чакирди.\nЙигилишда пандемия шароитида сунгги бир ой ичида хорижий давлатлардан 20та чартер рейс оркали 6 минг, темир йул ва чегара постлари оркали 10 минг нафар фукаро олиб келингани, уларнинг барчаси 160та манзилга жойлаштирилиб, карантинга олингани таъкидланди.\nТажрибали шифокор профессорлардан иборат махсус штаб тузилиб, хар бир беморни даволашда 24 соатлик онлайн маслахат бериш йулга куйилган. Хитой ва Жанубий Кореядан вирусологлар таклиф килинган, Россия, Германия, Япония, Туркия каби давлатлар мутахассислари билан хам доимий телемедицина алокалари урнатилган.\n«Биз бугун коронавирусга чалинган беморларимизнинг хар бири учун икки-уч нафардан тажрибали мутахассисларни жалб килдик. Жанубий Корея, Россия, Германия ва Туркиядаги малакали шифокорларнинг онлайн маслахат ва тавсиялари олиняпти. Умуман, бу борадаги барча харакатларнинг ижобий натижасини куряпмиз, албатта.\nАфсуски, шунча огохлантиришларга карамасдан, Чирчик туманида кирк ёшли йигит хасталикни юктириб олиб, уйида даволанмокчи булган. Уша йигитнинг согайиб кетиши учун барча зарур чораларни куришларини шахсан кайта-кайта илтимос килдим. Афсуски, касалликни анча утказиб юборган экан, хаётини саклаб колишнинг имкони булмади. Оила аъзоларига хам касаллик юктирган. Хозир хаммалари назоратга олинди. Мархумнинг оила аъзоларига, якинларига хамдардлик билдираман», дея президентнинг сузларини келтирмокда Kun.uz мухбири.\nМархумнинг оила аъзоларига хамдардлик билдирар экан, давлат рахбари яна бир бор барчани огохликка чакирди.\n«Касаллик аломатини сездингизми, дархол шифокорларга мурожаат килинг. Такрор айтаман, касаллик оиламизга кириб келмаслиги, узимиз ва якинларимизни ушбу иллатдан саклаб колиш, энг аввало, узимизга боглик!», дейди президент.\nЙигилишда Самарканд вилоятида хам катта бир корхона бошкарувчиси коронавирус юктириб олгани хакида маълум килинди. Натижада, у билан мулокотда булган икки юзга якин фукаро айни вактда карантинга олинган.\nДавлат рахбари ушбу мисолларни келтира туриб, жойларда хакикий вазиятни нафакат фукаролар, балки рахбарлар хам тугри англаб етмаётганини айтиб утди.\nХусусан, Андижон ва Бухоро вилоятларида карантинга олинганларни саклашга нопрофессоналларча ёндашилгани танкид килинди. Айни вактда ушбу камчиликлар бартараф этилган булиб, хар уч нафар фукаро алохида хоналарга жойлаштирилган. Бир марталик идишлардан фойдаланиш таъминланган.\nПрезидент карантинда булиш коидаларининг бузилишига йул куйган рахбарларга жиддий огохлантириш берган.\n«Бутун дунёнинг бошига тушган бу мураккаб синовдан биз, Худо хохласа, янада кучли булиб, бир-биримизга мехримиз янада зиёда булиб, албатта ёруг юз билан утиб оламиз. Факат тартиб-интизомга катъий риоя килиб, уринсиз вахимага тушмасак, тушкунликка берилмасак, марра бизники булади.\nБу вактинчалик кийинчилик ва муаммолар, албатта, утиб кетади. Пок ниятли, дин-у диёнатли, сабр-бардошли, олижаноб халкимиз билан хали куп яхши кунларни курамиз, куп туй-томоша ва тантаналарни биргаликда нишонлаймиз, олдимизга куйган максадларимизга албатта етамиз», деган Шавкат Мирзиёев.\nСамарканд вилоятида вирусдан зарарланиш билан боглик илк холат 7 апрель куни кайд этилди. Самарканд вилоят согликни саклаш бошкармаси ахборот хизматининг маълум килишича, бемор 4 апрель куни, томок огриши ва тана хароратининг кутарилиши билан яшаш худудидаги поликлиникага мурожаат килган. Врач-инфекционист куригида булган беморнинг тана харорати кутарилганлиги учун зудлик билан изоляторга олиниб, ундан олинган суртмалар вилоят санитария-эпидемиологик осойишталик маркази вирусология лабораториясига юборилган.\nАндижон вилоятида 27 март куни бир оила аъзолари булган уч кишида коронавирус аникланганди. 8 апрель холатига кура, вилоятдаги беморлар сони 77 нафарга етган.\nБухоро вилоятида эса беморлар сони 7 апрель куни 84 нафарга етди. Бу вилоятдаги холатлар хориждан – Жанубий Корея ва Россиядан олиб келиниб карантинга жойлаштирилган фукаролар орасида кайд этилган. 25 март куни Россиядан олиб келинган 226 киши орасидан 4 кишининг тана харорати юкори экани аникланиб, улар вилоятдаги Юкумли касалликлар шифохонасига жойлаштирилганди.\nПред. Аи-80 бензини нархини давлат томонидан тартибга солиш бекор килинади\nСледующая Узбекистонда яна бир киши коронавирусга чалиниш окибатида вафот этди


07:38 03 Июн 2020\n16:10 25.11.2019 Ҳавола олиш\nЛойиҳа узоқ вақт келишмовчилик туфайли “музлатиб” қўйилган эди. Энди эса амалга ошиш имкониятига эга бўлди.\nТОШКЕНТ, 25 ноя - Sputnik. Россия “Хитой-Қирғизистон-Ўзбекистон” темир йўли қурилиши лойиҳасининг техник-иқтисодий асосини ишлаб чиқишга 200 миллион рубль ажратди. Бу ҳақда Қирғизистон президенти Сооронбай Жээнбеков маҳаллийтелеканаллардан бирига берган интервьюсида маълум қилган.\nЛойиҳа 2000 йилларнинг бошларида эълон қилинганди, аммо ўша вақтдан бери амалга оширилмаган. Илк ғояга кўра йўл Хитойнинг Синьцзян провинциясидаги Қошғар шаҳридан ўтиб, Қирғистоннинг Норин ва Ўш вилоятлари орқали Ўзбекистоннинг Андижонигача олиб борилиши керак.\nЎзбекистон Хитой-Қирғизистон-Ўзбекистон темир йўли қурилишида қатнашади\nБундай йўналиш бу уч давлатни Туркманистон, Каспий денгизи портлари, Европа ва ҳаттоки Эрон билан боғлаши лозим эди. Унинг умумий узунлиги 268 километрни ташкил этиши керак бўлган.\nАммо иккита тўсқинлик бор эди – молиялаштириш ва темир йўл изи кенглиги: Хитой халқаро, Қирғизистон ва Ўзбекистон эса совет стандартидан фойдаланади.\nШунингдек, томонлар йўналиш борасида якдил фикрга келишмаган. Ўшанда йўлнинг яна бир варианти ишлаб чиқилган эди. Поездлар Қирғистонннинг Ўш шаҳрига эмас, балки жанубий шаҳри Жалолободга боришини назарда тутарди. Бироқ Қирғизистон ҳукумати бундай йўл мамлакат учун фойдали эмас деб ҳисоблаган эди.\nҚирғизистон томони узунроқ бўлган муқобил йўлни таклиф қилган эди. Аммо Ўзбекистон ва Хитой йўл жуда қисқа бўлиши тарафдори эдилар.\nЭндиликда Россия барча томонларнинг манфаатлари ҳисобга олган ҳолда темир йўли қурилиши лойиҳасининг техник-иқтисодий асосини ишлаб маблағ ажратди. Яқин келажакда лойиҳа амалга оширилишининг имкониятлари ошди.\nБугуннинг ўзида 49 нафар бемор тузалиб, реабилитацияга кузатилди. Республика бўйлаб жами соғайганлар сони 2 908 нафарга етди.\nБош вазир Абдулла Арипов Сўх эксклавидан содир бўлган муаммоларни ҳал қилиш учун қандай ечимларни таклиф қилди.\n21:36 Сизларни яхши кўрамиз: АҚШда полициячи намойишчилар олдида тиз чўкиб кечирим сўради\n20:51 Ўзбекистонда коронавирус: сўнгги хабарлар\n20:34 Сўх аҳолиси Абдулла Ариповдан нималарни сўради ?\n19:40 Қўл остидаги ходимларни сўккан бош врач ўз вазифасидан озод этилди\n18:55 Тошкентда 2300 дан зиёд кишини чув туширган агентлик қаллоблари устидан суд бошланди


Соҳада халқаро ҳамкорлик кўлами йил сайин кенгайиб бормоқда. Юртимизда фаолият юритаётган нашриёт ва матбаа корхоналари ўз маҳсулотлари билан жаҳоннинг турли давлатларида ўтказилаётган нуфузли танлов ҳамда форумларда муваффақиятли иштирок этиб қайтмоқда.\n2018 йил 14-15 март кунлари Ўзбекистон Матбуот ва ахборот агентлиги томонидан “А2 Digital” масъулияти чекланган жамияти билан ҳамкорликда ташкил қилинаётган “Инновацион технологияларнинг янги қирралари” шиори остидаги I Халқаро матбаа форуми соҳада халқаро алоқаларни янада кенгайтириш, кадрлар салоҳияти ҳамда малакасини юксалтириш, матбаа маҳсулотларини ишлаб чиқаришда инновацион технологиялардан самарали фойдаланиш, уларнинг хориж бозорларига чиқиши ва рақобатдошлигини оширишда қулай имкониятлар яратиши билан аҳамиятлидир.\nУнда Америка Қўшма Штатлари, Россия, Германия, Исроил, шунингдек, Марказий Осиё давлатларидан йирик матбаа корхоналарининг вакиллари қатнашади.\nФорум доирасида Ўзбекистонда матбаачилик соҳасига татбиқ этилган инновацион технологиялар ҳамда эришилган натижалар, соҳанинг истиқболдаги ривожланиш тенденциялари хусусида назарий ва амалий мулоқотлар, тақдимотлар, учрашувлар ўтказилиши режалаштирилган.\n“Инновацион технологияларнинг янги қирралари” I Халқаро матбаа форумида иштирок этиш истагида бўлганлар www.ipforum.uz манзили орқали рўйхатдан ўтишлари, шунингдек, мазкур форум билан боғлиқ барча маълумотга эга бўлишлари мумкин.\nМазкур рукндаги бошқа мақолалар: « Олий суд: Йигирма йиллик низо ниҳоят ҳал этилди\t“Бухоро — дунё пойтахти” »


Ўзбекистонда аёлларнинг "ИШИД"га қўшилишига қарши кураш олиб борилмоқда\n07:32 / 23.07.2015\nЎзбекистон раҳбарияти ИШИД таркибига ўзбекистонлик аёлларнинг қўшилиб қолишига қарши жиддий чора-тадбирлар кўрмоқда. Бу борада тушунтириш ишлари олиб борилмоқда, шунингдек, Сурия ва Ироққа кетиб қолган аёлларни ортга қайтаришга ҳаракат қилинмоқда.\n"ИШИД" сафида бўлиб, қайтиб келган аёллар айтиб бераётган тафсилотлар маълум даражада бошқа аёлларни, жумладан, ёш қизларни бундай хатти-ҳаракатлардан эҳтиёт бўлишга чорламоқда.\nНукуслик 25 ёшли Сора исмли қиз туркиялик танишига ишониб, Анқарага учиб келган. Икки ойдан сўнг у ота-онаси билан алоқаларни узди. 7 ойдан сўнг у Туркия чегарачилари томонидан Сурияга ўтишга ҳаракат қилганида қўлга олинди.\nБу каби воқеалар кўп бора такрорланмоқда. Ўзбекистоннинг тегишли органлари фуқароларни экстремистлар тарғиботидан эҳтиёт бўлишга чақирмоқда.


ОМАД ДОИМ ЁР БЎЛСИН | Kattakurgon.uz\nБадиий гимнастика спорт турлари ичида нозик ва эстетик ҳаракатлари билан ажралиб туради. Гимнастикачи қизларимизнинг бу нозик спорт тури сир-асрорларини яхши ўзлаштирган ҳолда юқори ўринларни қўлга киритиб олтин медаллар сонини ортирраётганлари қувонарли ҳол албатта. Ана шу спортчи қизлар орасида шаҳримиз вакиллари ҳам борлиги бизни қувонтиради.\n“Наврўз” байрами арафасида устоз Ҳадича Абдуллаева бошчилигида бир гуруҳ гимнастикачи қизлар Тошкент шаҳри қуйи Чирчиқ туманида бўлиб ўтган очиқ чимпионатда қатнашб келдилар. Халқаро Бадиий гимнастика федерацияси қоидалари асосида ўсиб келаётган ёш авлодни спорт билан шуғулланишга жалб қилиш, ўқувчи қизлар ўртасида дўстона муносабатларни шакллантириш ва бадиий гимнастика спорт турида ва айниқса қизлар ўртасида мусобақаларни оммавийлигини таъминлаш мақсадида ўтказилган ушбу мусобақада иштирок этган гуруҳдаги 15 нафар қизнинг 6 таси фахрли биринчи, 6 таси иккинчи ва 3 таси учинчи ўринни қўлга киритдилар.\nГуруҳ фаолияти ва қизлар билан яқиндан танишиш мақсадида улар билан учрашиб суҳбатлашиш асносида айниқса биринчи ўринни қўлга киритган Севинч Шомуродова, Эъзоза Носирова, Семенеева Анжелла, Шаймеллова Камелла, Зокиржонова Мубина ва Паризода Комиловаларнинг кўзларидаги умидни, қувончни кўриб уларнинг шодликларига биз ҳам шерик бўлдик.\n“Қизларимиз билан биз ҳам ушбу мусобақада иштирок этдик. Тўғриси бошида ҳияжонландик. Чунки у ерда маҳоратли, чаққон анча тажрибали гимнастикачи қизлар қатнашаётган эди. Лекин танлов сўнгида 7 нафар каттақўрғонлик қизларнинг фахрли 1-ўринга муносиб топилганеларини эшитиб тўғриси кўзимизга ёш келди. Фарзандларининг ютуғларини кўриш ҳар бир ота-она учун катта бахт. Биз қизларимизни бадиий гимнастика тури билан шуғуланишларига имкон берганимиз тўғри эканлигини тушундик. Бунинг учун аввало Ҳадича устозга миннатдорчилик билдирамиз”,-дейди гуруҳнинг кичик вакили 5 ёшли Мубина Зокиржонованинг онаси Мафтуна Салимова.\nШаҳримиздаги 3-умумтаълим мактаби раҳбари Шуҳрат Тагаевнинг ёрдами билан мактабда гимнастикачи қизларнинг шуғулланишлари учун алоҳида хона ажратилган. Ўтган бир йил ичида туманлараро ва вилоятлараро бўлиб ўтган очиқ чимпионатда қатнашган гуруҳдаги қизлар бир қатор медаллар ва бошқа совринларни қўлга киритганлар. Жумладан 15 ёшли Камилла Шаймеллова ўтган йилда Қўшработда туманлараро бўлиб ўтган мусобақада 2 ўринни, 2018 йил декабрда ва 2019 йил феврал ойида Самарқанд шаҳрида бўлиб ўтган вилоятлараро мусобақаларда 1 ўринни, шу йилнинг март ойида Тошкент шаҳрида вилоятлараро очиқ чемпионатда ҳам фахрли 1 ўринни қўлга киритганидан жуда ҳам мамнун. Унинг келажакдаги орзулари улкан. Бугун гуруҳдаги ҳар бир гимнастикачи қизнинг мақсади ҳамоҳанг, ўзлари каби беғубор ва самимий. Улар келажакда Республика ва халқаро мусобақаларда қатнашиб олий ўринларни қўлга киритиш ва олтин медаллари сонини кўпайтириб шаҳримиз нуфузини оширишга ўз ҳиссаларини қўшиш.\nБиз устоз Ҳадича Абдуллаевага ва гуруҳдаги қизларнинг келгусидаги ишларида улкан муваффақиятлар ва доим ғолиблар сафида бўлишларини тилаб қоламиз.


Диний таълим борасида батафсил маълумотга эгамизми?\n22 Сентябрь 2021, Чоршанба 11:09\n2. Дунёвий таълим муассасаларидаги динга оид академик таълим\nДунёвий таълим муассасаларидаги динга оид таълим йўналиши бўйича қуйидагиларни айтиб ўтиш лозим. Ўзбекистонда лицей-коллеж ва олий таълим муассасаларида “Диншунослик” фани доирасида бир қанча динлар ва улардаги ибодатлар ҳақида батафсил маълумот берилади.\nШунингдек, бир қатор фанларда ҳар бир шахсда инсонийлик, ватанпарварлик, ота-онага ҳурмат, инсонлар ўртасида ўзаро меҳр-мурувват туйғуларини камол топтиришга хизмат қилувчи диний матнлар, ҳадиси шариф ва турли диний мазмундаги ривоятлардан намуналар келтирилган мавзулар киритилган.\nРеспубликамиз қонунчилиги бўйича таълим тизимининг ўқув дастурларига диний фанлар киритилишига йўл қўйилмаслиги, лекин дин ҳақида маълумот берувчи фанлар бундан мустасно экани белгиланган. Бунинг сабаби дин ҳақида маълумот берувчи ўқув предметларида бирор динга устунлик бермаган ҳолда кўпчилик эътиқод қилувчи дунё ва миллий динлар, улардаги ибодат ва расм-русмлар ҳақида маълумотлар энциклопедик тарзда баён этилади. Шунингдек, бундай фанларда динийлик руҳи бўлмайди. Бундан шундай хулоса қилиш мумкинки, Ўзбекистон дунёвий таълим муассасаларида дин ҳақидаги билимлар илоҳиёт нуқтаи назардан эмас, академик ёндашув асосида берилади.\nКўпчилик ота-оналар хоҳлаётган таълим-тарбия, одоб-ахлоқ ва умуминсоний тамойилларни ўргатадиган масалаларни ўз ичига қамраб олган “Тарбия” фани 2020 йилдан эътиборан умумий ўрта таълим муассасалари ўқув дастурига киритилди.\nДунёвий таълим муассасаларидаги динга оид таълим бўйича ҳолат ҳақидаги қуйидаги хулосаларни кўрсатиб ўтиш мақсадга мувофиқ ҳисобланади:\n- Ўзбекистон дунёвий таълим муассасаларида дин ҳақидаги билимлар академик ёндашув асосида берилади;\n- умумий ўрта таълим муассасалари 1-11 синф ўқувчилари учун умуминсоний ва диний қадриятлар, юксак маънавиятни ўзида мужассам этган “Тарбия” деб аталган янги фан жорий этилди. Бу фан дин билан боғлиқ одоб-аҳлоқ ва тарбияга тегишли маълумотларни ҳам тақдим этади;\n- дунёвий олий таълим муассасалари ўқув режаларига “Диншунослик” фани киритилган. Ушбу фан доирасида жаҳон ва дунё динлари, миллий динлар ҳақида бирор бир динга устунлик бермаган ва камситмаган ҳолда таълим берилади. Шу ўринда алоҳида қайд этиш лозимки, барча диний таълим муассасаларида ҳам диний фанлар қаторида дунёвий фанлардан таълим берилади.\nЎзбекистонда диний таълимдан фарқли ўлароқ академик диншунослик-исломшунослик таълими ҳам йўлга қўйилган. Ўзбекистон халқаро ислом академияси бу йўналишда малакали мутахассис-кадрларни тайёрлашга ихтисослашган етакчи таълим ва илмий тадқиқот муассасаси ҳисобланади. Мазкур ўқув юртида исломшунослик ва диншунослик йўналишлари доирасида Қуръон илмлари, ҳадис, ислом ҳуқуқи (фиқҳ), ақида, тасаввуф каби таълим мутахассисликларига фан сифатида академик ёндашув асосида ушбу соҳа учун илмий ходимлар, олимлар тайёрланади (диний ташкилотларнинг профессионал хизматчилари бўлган имом-хатиб, ноиб-имом, мутавалли, муаззин эмас).


Светлана Радзивил Қитъалараро кубокда кумуш медаль соҳибасига айланди / Olamsport.com\nСветлана Радзивил Қитъалараро кубокда кумуш медаль соҳибасига айланди\nТеглар : РадзивилЕнгил атлетика\nЧехиянинг Острава шаҳрида енгил атлетика бўйича жаҳоннинг энг кучли спортчилари иштирокида Қитъалараро кубок ("CONTINENTAL CUP") мусобақаси бўлиб ўтди.\nУнда қитъамиз номидан икки нафар ўзбекистонлик спортчи иштирок этди. Аёллар ўртасида яқиндагина Осиё ўйинлари ғолибасига айланган Светлана Радзивил баландликка сакраш бўйича баҳсларга киришган бўлса, эркаклар ўртасида Осиё ўйинлари кумуш медали соҳиби Руслан Қурбонов учхатлаб сакраш мусобақаларида ўз омадини синаб кўрди.\nБаландликка сакраш бўйича аёллар ўртасида жаҳоннинг энг кучли саккиз нафар спортчиси стартга чиқди. Қувонарлиси, Осиё шарафини ҳимоя қилган ҳамюртимиз Светлана Радзивил 1,95 метр баландликни забт этди ва кумуш медалга эга чиқди. Биринчи ўринни россиялик Мария Ласицкене (2 метр) эгаллаган бўлса, кучли учликка Сент-Льюсия вакиласи Леверн Спенцер (1,93 метр) якун ясади.\nУчхатлаб сакраш бўйича баҳсларда қатнашган Руслан Қурбонов эса 16,34 метр натижа билан олтинчи кўрсаткични қайд этди.\nДиего Коста сафдан чиқди 0\nНавоий вилояти ҳокими спортчилар ва иқтидорли ёшлар билан учрашди 0\n12 сен 18:50:45\nХурматли юртдошлар, 6-сентябрь кунги ЭрудитСпорт газетасини олиш насиб этмади менга. Шунинг учун, ким шу газетани олган булса ва укиб булган булса, илтимос хабар килинглар. Менга жуда хам зарур эди. Мен, Навоий вилояти, Учкудук шахрида яшайман. Ёки шу газетани каердан топсам булади? Хабар килинглар илтимос номерим 94 256 99 11


Мазкур ҳолат юзасидан С.С.га нисбатан Ўзбекистон Республикаси Жиноят кодексининг 177-моддаси 3-қисми «б» банди билан жиноят иши қўзғатилиб, тергов ҳаракатлари ўтказилмоқда.\n10300 АҚШ долларини 86,5 млн. сўмга ноқонуний равишда сотаётган «валютафуруш»лар ушланди. Бош прокуратура матбуот хизмати хабар беришича, ...\nХоразм вилояти бошқармаси томонидан бошқа ҳуқуқни муҳофаза қилувчи органлар билан ҳамкорликда ўтказилган тезкор тадбирда яна бир иқтисодий жиноятга чек қўйилди.\nбозор» номини олган ноқонуний валюта олди-сотдисига чек қўйилди. валютафурушлар эса йўлини топа олмай қолди. Чиндан ҳам шундайми?.. Яқинда ... Ёки ўша ҳуқуқ посбонининг ўзгаришлардан хабари йўқми?! Ҳамма жойда валютафурушлар қўлга олинаётган бир вақтда ушбу манзарани қандай изоҳлаш ...\nДолларни давлат курсидан юқори нархда сотаётганлар ушланди\nМазкур ҳолат юзасидан фуқароларга нисбатан жиноят иши қўзғатилиб, тергов ҳаракатлари ўтказилмоқда.\nУлар 5 минг АҚШ долларини бериб, қолган 13 мингдан зиёдини бошқа танишларидан олиб келаётгани маълум бўлди.\nИталиялик эркак 40 миллион сохта еврони сақлаб келган\nсохта пул тайёрловчи валютафурушларга қарши тадбирлар чоғида 40 миллион евро сохта пул ҳам қўлга олинди. Ҳуқуқни муҳофаза қилиш ходимлари Торре-дел-Греко мавзесида ...


Каратэчиларимиз ҳиндистонлик спортчи ва мураббийларга мастер-класс кўрсатишди\n21 декабрь, 2018, 17:11\nСпортчиларимиздан ўрнак олишмоқда.\nЎзбекистонлик каратэчиларнинг Осиёда ўзига хос обрў-эътиборга эга эканлиги барчага маълум. Шу боис ҳам қитъамизнинг кўплаб мамлакатлари каратэчиларимиз, спортчилар билан тажриба алмашиш, биргаликда ўқув-машғулот йиғинлари ташкил этиш истагини билдирадилар.\nЎзбекистон Миллий Олимпия қўмитаси расмий сайтининг хабар беришича 20-21 декабрь кунлари пойтахтимизда ҳиндистонлик каратэчилар учун маҳорат сабоқлари ташкил этилди. Икки кун давомида Ўзбекистон терма жамоаси бош мураббийи Ўктам Бекпўлатов Ҳиндистондан ташриф буюрган каратэчилар ва уларнинг мураббийларига маҳорат дарсларини ўтиб берди. Мазкур йиғин орқали спортчилар 2019 йилги А Серия, Премьер-лига мусобақалари олдидан ўзига хос тажриба тўпладилар десак муболаға бўлмайди.


Лойиҳалар 1350 31.03.2019 15:31:16\nБошга кичкина синов, имтиҳон келса, кўпинча дарров нолишга тушамиз. Унинг ҳикматини излашга уринмаймиз. Айбдорлар қидирамиз, душманлар “ясаб оламиз”. Шу учунми бизда ношукрлик кайфияти устунроқдек. Бироқ ёнимизда биздан-да мушкул шароитда масрур яшаётган ёхуд бутун ҳаёти синовга қурилган инсонлар—ибрат соҳиблари ҳақида ўйлаб ҳам кўрмаймиз.\nHuman.uz сайти «Ёнимиздаги ибрат» лойиҳасини бошлади. Унда ўз иродаси, матонати билан кўпчиликка ўрнак бўлаётган юртдошларимиз ҳаётидан ҳикоялар бериб борилади.\nЛойиҳамизнинг илк қаҳрамони Тошкент вилоятининг Пискент туманида истиқомат қилувчи орзулари осмон моҳир уста, метин ирода соҳиби Дилмурод Жабборов.\nДилмуроджон туғма нуқсонли. Оёқ ва қўллари ишламайди. Бироқ бу унинг учун муаммоларга таслим бўлиш учун баҳона эмас. Ишонасизми, қаҳрамонимизда ҳатто ўрта мактабни битирганлик ҳақида гувоҳнома ҳам йўқ. Унинг ўзи мустақил равишда савод чиқарган.\nГулдек ҳунари бор. Имкониятлари чекланган бўлишига қарамай, техника-технологиялар сир-асрорларини қунт билан ўрганиб келмоқда. Бугун Мустақиллик маҳалласининг каттаю кичик инсонлари бирор техникаси бузилса, дарров Дилмурожоннинг эшигини тақиллатади.\n“Излаган имкон топар” деганларидек, Дилмуроджон мўъжазгина устахонасида ўзи ясаган қўлбола асбоб-ускуналар ёрдамида одамларнинг ҳожатини чиқариб, ҳалол меҳнат орқали рўзғор тебратмоқда. Махсус мухбиримиз журналист Мавжуда Мирзаева Пискент туманида бўлиб, Дилмурод Жабборов билан суҳбатлашиб қайтди. Тўлиқ суҳбатни мазкур видеода кўришингиз мумкин.\nЁнимиздаги ибрат Пскентлик уста Дилмурод


15 сентябрь, 2019, 15:18 1184\n"Юве" мухлислари ушбу ўйинни бойкот қилишмоқчи.\nЯқиндагина сотувга чиқарилган Pro Evolution Soccer 2020 футбол симульяторида “Ювенту” клубига нисбатан ҳақоратомуз баннердан фойдаланилгани аниқланди.\nИжтимоий тармоқларда тарқлган суратда дарвоза ортидаги трибунада “JUVEMERDA” яъни “Ювентус” – ахлат” деган баннер жойлаштирилганини кўриш мумкин. Табиийки бу ҳолат туринлик мухлисларнинг ғазабини келтирди. Шу боис улар ушбу ўйинни бойкот қилишмоқчи.\nШуни алоҳида таъкидлаш керакки, “Ювентус” PES 2020 симуляторининг эксклюзив ҳамкори бўлди ва шу тариқа “кекса синьора” сўнгги 25 йилда илк бор бошқа футбол симулятори – FIFA’да мавжуд бўлмади. Ўз навбатида FIFA 20 ишлаб чиқарувчилари “Ювентус”нинг ўрнига А Серияда “Пьемон Кальчо” номли янги жамоа қўшишди.


ЎзА - Хоразмдан Худойберган Девонов отлари топилди\n12.07.2018 13:52 Чоп этиш версияси\nХоразмдан Худойберган Девонов отлари топилди\nЎзбек йилқичилиги тарихига доир маълумот йиғиш учун Хоразмга қилган сафарим кўнгилдагидек бўлмади. Йилқичилар кам, борлари ҳам пухта синчи эмасди.\nМеҳмонхона деразасидан кўҳна Урганч манзараларини кузата туриб шундай ўй келди хаёлимга: “Бу ер хонлар юрти, отни биладиган одам бўлмаса ҳам Хива ҳукмдорларининг отхонаси ёки уларнинг ўрни сақланиб қолган бўлса керак”. Шу ният билан мезбон – Арслон ака билан Хива сари йўл олдик.\nОсмон остидаги қадим Турон жавҳари!\nБу ерда нафақат отхона ёки ўзбек йилқичилиги ўтмиши, балки шаъни баланд аждодларимизнинг қадам товушлари ҳам сақланиб қолган эди назаримда. Бир ҳисобдан тўғри ўйлаган эканман: бизни кутиб олган киши – “Ичанқалъа” давлат музей-қўриқхонаси катта илмий ходими Дилмурод Бобожонов кўҳна Арк саройидаги Хоразм тождорларининг отхонаси ўрнини кўрсатди. Кейинчалик бу жой меҳмонларни жалб қилиш мақсадида қайта реконструкция қилинган экан. Шунингдек, Нуриллабой саройи орқасида ҳам Хива хонлари отхонаси бўлган эканки, айни пайтда бу жойлар музей таркибига киритилиб, қадимги осори- атиқалар сақланмоқда.\n– Бу ўлка азалдан йилқичи эл бўлган, – дейди Дилмурод ака. – Афсуски, мустамлакачиларнинг қирсови билан халқ отдан узоқлашган. От билан боғлиқ неки бўлса, бариси унутилиши шарт бўлган. Шу боисмикан, бугунги авлод орасида от илмида усталари йўқ. Лекин Хоразм тарихида йилқи билан боғлиқ жуда кўп далиллар борки, шунинг ўзи хоразмликлар қадимдан отчи эл бўлганлигини исботлайди.\nДилмурод домла тўғри таъкидлаган эди, тарихий манбаларда ўтган аср бошларида Хива ҳукмдори саройи отхонасида қорабайир, ёвмит, аҳалтака зотига мансуб 15 мингдан 45 минггача жангчи от сақланганли қайд этилган.\nМуҳаммад Раҳимхон II Ферузнинг “Хончиқар” ва “Лазги”га ўйнаган тоза қонли ёвмит отига Кауфман ашаддий ишқибоз бўлган. Кейинчалик шу арғумоқнинг зурриёди Петербургда ўтган 1909 йилги кўргазмада кумуш медал олган. Бу ҳақда ЎзА сайтида эълон қилинган “Осиёликларни мирламай юрган Кауфман рақс тушаётган отини кўриб ҳайратланган” сарлавҳали мақолада батафсил сўз юритилган эди.\nҚайтаётганимизда мезбонлар “Ичанқалъа” давлат музей-қўриқхонасидаги ўзбекнинг биринчи фотограф-кинооператори Худойберган Девонов бўлмасига олиб борди. У киши олган сурат ва видео тасвирларни томоша қилаётиб, хазина топгандай бўлдим. Расмлар орасида 110 йил бурун обьективга муҳрланган қорабайир, аҳалтака, ёвмит отлари бор эди.\nРости, бу суратлар мен учун чинакам хазина эди. Энди хоразмликларнинг унутилаёзган йилқичилиги тарихини тиклаш имкони бор эди. Ўзбек йилқичилиги тарихини ўрганиш асносида ушбу расмларни “Худойберган Девонов отлари” деб қайд қилдим.\nҚорабайир оти 1912 йил\nОмоч тортаётган қорабайир оти\nХива хонининг қорабайир отларидан иборат казак отряди\nОвчи 1912-1915 йил\nАҳалтака ва ёвмит оти 1915 йил\nОмоч тортаётган қорабайир оти 1915 йил\nЎзбекистон йилқичилик ва\nот спорти федерацияси\nPS: Материал Ўзбекистон Республикаси Олий Мажлиси ҳузуридаги\nнодавлат-нотижорат ташкилотларни ва фуқаролик жамиятининг бошқа\nинститутларини қўллаб-қувватлаш жамоат фонди гранти доирасида тайёрланди.


Пан Ги Мун Ўшда 2010 йилги тартибсизликлар қурбонларини хотирлайди\n18:14 / 11.06.2015\n9 июнь куни БМТ бош котиби Пан Ги Мун Марказий Осиё бўйлаб турнесини бошлади. У дастлаб Тожикистон пойтахти Душанбе шаҳрига ташриф буюриб, "Сув ҳаёт учун" халқаро ҳаракатининг 10 йиллиги мақсадларини амалга ошириш якунлари бўйича ўтказилган халқаро конференцияда иштирок этди ва Эмомали Раҳмон билан учрашди.\n10 июнда Пан Ги Мун Қозоғистонда бўлди ва у ерда дунёда ҳар йили анъанавий ўтказиладиган динлар бўйича давлат раҳбарлари иштирокидаги анжуманда қатнашди. Бош котиб Нурсултон Назарбоев ва бош вазир Карим Масимов ҳамда ташқи ишлар вазири Ерлан Идрисов билан учрашиб, президентдан ал-Форобий номидаги Қозоқ миллий университетининг фахрий доктори рутбаси қабул қилиб олди.\n11 июнь куни Пан Ги Мун Қирғизистон пойтахти Бишкек шаҳрига борди ва Алмазбек Атамбаев билан учрашди. У Бишкекда бўлиб ўтадиган Қирғизистонда парламентаризмни ривожлантириш масалаларига бағишланган халқаро конференциянинг очилиш маросимида иштирок этади, кейин эса мамлакат раҳбари Алмазбек Атамбаев билан музокаралар олиб боради. У бош вазир Темир Сариев ҳамда парламент спикери Асилбек Жеэнбеков билан ҳам гаплашиб олади.\nБМТ бош котиби Бишкекдан Ўшга ўтади ва бу ерда 2010 йилнинг июнида қирғиз ва ўзбеклар ўртасида содир бўлган низо туфайли ҳалок бўлган юзлаб кишиларни хотирлаш маросимида қатнашади.\nШундан сўнг унинг сафари Ўзбекистонга йўналади. 13 июнь куни эса Пан Ги Мун Туркманистонда бўлади.


Путин катта иншоотларда ревизия ўтказишга буюрди\nРоссия бош вазири Владимир Путин мамлакатдаги стратегик аҳамиятга эга барча иншоотларда текширув ишлари олиб бориш тўғрисида топшириқ берди.\nЖума куни Путин яқинда авария рўй берган Саяно-Шуша ГЭСига боришни режалаган.\nДушанба куни ушбу ГЭСда рўй берган авария оқибатида 17 киши нобуд бўлди, 14 киши тан жароҳати олди. 59 нафар ишчи эса бедарак йўқолган, деб ҳисобланмоқда.\nАйни пайтда ГЭСдаги авария оқибатларини бартараф этиш ва бедарак йўқолганларни излаш ишлари ҳануз давом этмоқда.\nРоссия Энергетика вазирлиги ҳисоб-китобига кўра, ГЭСни қайта таъмирлаш ишларига қарийб 40 миллиард рубл сарфланиши мумкин.


Соғлиқни сақлаш вазири: Саратон бўлмасликнинг иложи бор - Zamin.uz\n19:19 / 02.07.2018\nСоғлиқни сақлаш вазири: Саратон бўлмасликнинг иложи бор\nБугун, 2 июль куни Ўзбекистон Миллий матбуот марказида Ўзбекистонда онкология хизматининг бугунги ҳолати, онкологик касалликларнинг олдини олиш ва барвақт аниқлаш, онкология хизматини янада ривожлантириш масалаларига бағишлаб матбуот анжумани ўтказилди. Унда Ўзбекистон Соғлиқни сақлаш вазири Алишер Шодмонов замонавий тиббий тадқиқотларга таяниб, онкологик касалликлардан ҳимояланиш йўлларини баён этди.\n«Энг аввало, соғлом овқатланиш маданиятига риоя этиш зарур. Чунки онкологик касалликларнинг келиб чиқишига, аввало, нотўғри овқатланиш жиддий сабаб бўлмоқда. Яъни, таркибида инсон соғлиғи учун зарарли моддалари бўлган озиқ-овқат ва ичимликларни истеъмол қилиш саратонга олиб келиши замонавий илм-фанда тўлиқ тасдиғини топди. Бундай озиқ-овқатлар қаторига қизил гўшт, колбаса ва бошқа қайта ишланган маҳсулотлар, ёғли таомлар, шакар, тузни киритиш мумкин. Бундан ташқари, чекиш, ичиш, семизлик ҳам саратонни келтириб чиқарувчи омиллар сирасига киради. Бундан ташқари, соғлом турмуш тарзига тўла риоя этиш, белгиланган муддатларда тиббий кўрикдан ўтиш, болаларни юқумли касалликларга қарши ўз вақтида эмлатиш, жисмонан фаол бўлиш онкологик касалликларнинг олдини олишнинг муҳим омилидир», дея вазирнинг сўзларини келтирган Соғлиқни сақлаш вазирлиги ахборот хизмати.\nМатбуот анжуманида қайд этилишича, аҳоли орасида бу йўналишда тиббий-профилактика, диагностика ва даволаш ишларини тизимли асосда ташкил этишга алоҳида эътибор қаратилмоқда. Кейинги йилларда тиббиётнинг бошқа йўналишлари каби онкология хизмати ҳам халқимизнинг талаб ва эҳтиёжидан келиб чиқиб такомиллаштирилмоқда.\n«Энг аввало, соҳа ривожини янги босқичга кўтариш мақсадида онкология муассасалари раҳбарияти бутунлай ўзгарди. Вилоятлардаги онкология диспансерлари Республика ихтисослаштирилган онкология ва радиология илмий-амалий тиббиёт марказининг филиалига айлантирилди. Марказда ишлаётган олимлар ва етакчи мутахассислар вилоят филиалларига раҳбар этиб тайинланди. Натижада ҳар бир вилоятда олдинлари қилинмаган энг мураккаб жарроҳлик амалиётлари муваффақиятли амалга оширила бошланди. Илмий изланишларга кенг йўл очилди.\nОнкология муассасаларини дори-дармон билан таъминлаш яхшиланди. Сир эмас, яқин-яқингача онкологик беморларни дори-дармон билан таъминлаш бор-йўғи 26 фоизни ташкил этар, бу халқимизнинг ҳақли эътирозига сабаб бўлаётган эди.\nПрезидентимизнинг 2017 йил 4 апрелда қабул қилинган «2017-2021 йилларда Ўзбекистон Республикасида онкология хизматини янада ривожлантириш ва аҳолига онкологик ёрдам кўрсатишни такомиллаштириш чора-тадбирлари тўғрисида»ги қарори соҳада ечимини кутаётган бундай муҳим вазифаларни ҳаётга татбиқ этишда муҳим ҳуқуқий асос бўлмоқда. Қарорда белгиланган вазифалар ўз вақтида ижро этилиши натижасида бугунги кунга келиб онкология муассасаларини дори билан таъминлаш 3 баробарга ошди. Жорий йил охирига бориб деярли тўлиқ таъминланиши кўзда тутилган.\nМазкур қарор асосида, шунингдек, онкология соҳасида профилактика, диагностика, скрининг ва даволаш ишлари ҳам такомиллашмоқда. Аҳоли орасида онкологик касалликларнинг олдини олиш мақсадида сут бези ва бачадон бўйни саратони скрининг тадқиқотлари бошлаб юборилди. Сут бези саратонини эрта аниқлаш учун 13та мобил, 16та стационар маммографик ускуналар харид қилинмоқда. Қизилўнгач, меъда ва колоректал саратон бўйича Фарғона вилоятида тажриба тариқасида скрининг тадқиқотлари режалаштирилган. Бундан ташқари, Республика ихтисослаштирилган онкология ва радиология илмий-амалий тиббиёт маркази олимлари ва етакчи мутахассисларидан тузилган гуруҳлар жойларга чиқиб, маҳаллий шифокорлар учун янги тиббий технологиялар юзасидан маҳорат дарслари ташкил этмоқда, аҳолига маслаҳат, ташхис, даволаш ёрдами кўрсатилмоқда», дейилади хабарда. “Замин” янгиликларини “Telegram”да кузатиб боринг\n15-03-2020, 22:39, Жамият\n17-10-2018, 14:50, Жамият\nСаратон касалликларини олдиндан аниқлаш республика бўйлаб татбиқ этилади\n5-04-2017, 11:10, Жамият\nАҳолига онкологик ёрдам кўрсатиш учун 32.5 миллард сўм ажратилади\n5-04-2017, 10:59, Жамият\nОзиқ-овқат маҳсулотлари ҳақида олимлар фош қилиб бўлган уйдирмалар\n28-02-2017, 17:47, Жамият\nЎзбекистон ва Россия онкология илмий марказлари ўртасида меморандум имзоланди\n18-02-2017, 08:13, Жамият\nБугун, 13:47, Спорт\n"МИБ ходимларига ҳам осон эмас!"\nБайден ишни Трампнинг хатоларини тузатишдан бошлади


Титус Глава 1\nХудонинг қули ва Исо Масиҳнинг ҳаворийси бўлган мен — Павлусдан салом! Худонинг танланган одамлари имонда собит бўлсинлар ва художўйликка чорловчи ҳақиқатни билиб олсинлар деб, Худо мени бу хизматга тайинлади.\nҲаворий сифатида мен уларни абадий ҳаётдан умидвор бўлишга даъват этаман. Зеро, Худо абадий ҳаётни азалданоқ ваъда қилган. У ҳеч қачон ёлғон ваъдалар бермайди.\nБелгиланган пайтда Худо абадий ҳаётга чорловчи Хушхабарни бизнинг воизлигимиз орқали аён этди. Нажоткоримиз Худо бу Хушхабарни менга топшириб, уни эълон қилишимни буюрди.\nҚадрдоним Титус, бизнинг эътиқодимиз бир, сен менга ўз ўғлимдай бўлиб қолгансан. Отамиз Худо ва нажоткоримиз Исо Масиҳ сенга иноят ва тинчлик ато қилсин.\nҚолган ишларни битиришинг учун мен сени Крит оролида қолдирган эдим. Сенга буюрганимдек, оролнинг ҳар бир шаҳридаги имонлилар жамоати устидан оқсоқоллар тайинлагин.\nЖамоат оқсоқоли яхши ном чиқарган бўлиши шарт. У ўз хотинига вафодор бўлсин. Унинг фарзандлари имонли бўлиб, шалоқлик ва итоатсизлик айбидан холи бўлишсин.\nЗеро, жамоат етакчиси Худонинг хонадонини бошқарувчи сифатида камчиликсиз бўлиши лозим, яъни у такаббур, жаҳлдор, майхўр, зўравон ёки пулпараст эмас,\nбалки меҳмондўст, яхшиликни севадиган, вазмин, одил, оқ кўнгил ва нафсини тийган одам бўлсин.\nҲақиқатга ўргатилган, Хушхабар ақидаларига қатъий риоя қиладиган инсон бўлсин. Шунда у бошқаларга ҳам соғлом таълимот билан насиҳат қила олади, қаршилик қилувчиларни эса фош эта олади.\nАхир, ҳеч кимга итоат қилмайдиган, қуруқ гап сотадиган ёлғончи биродарлар бор, айниқса суннатлилар орасида бундайлар кўп.\nУларнинг сафсаталарини тўхтатиш керак. Зеро, улар пул ишлаш ниятида сохта таълимотлар ўргатиб, бутун оилаларни тўғри йўлдан оздирмоқдалар.\nМана, улардан чиққан бир мутафаккир ўз юртдошлари ҳақида шундай деган: “Критликлар доимо ёлғон гапиришади, Улар ебтўймас дангасалардир, Гўёки йиртқич ҳайвонлардир.”\nБу гапда жон бор. Шунинг учун бебошларга қаттиқ танбеҳ бер, токи улар ҳақ имонга қайтсинлар.\nЯҳудийларнинг афсоналарига ва ҳақиқатдан юз ўгирган одамларнинг кўрсатмаларига қулоқ солмасинлар.\nҚалби пок одамлар учун ҳамма нарса ҳалолдир. Бузуқ ва имонсизларнинг назарида эса ҳамма нарса ҳаромдир. Бундайларнинг ақли ҳам, виждони ҳам булғанган.\nУлар, Худони биламиз, дейдилар–у, ўз қилмишлари билан Уни инкор этадилар. Бундай қабиҳ, ўзбошимча одамлар ҳеч бир хайрли ишга ярамайдилар.


Ўзбекистоннинг Евроосиё иқтисодий иттифоқига кузатувчи, Ўзбекистон ЕОИИга аъзо бўлиб кирадими? — Review.uz\nНодир Жумаев: Евроосиё иқтисодий иттифоқига аъзо бўлиб кириш ёки кирмаслик учун “етти ўлчаб, бир кесилади”\nЎзбекистоннинг ЕОИИга аъзо сифатида кириб бориши қатор афзалликларга эгалигини қайд этиш керак. Хусусан, машиналар, ускуналар ва механизмларнинг нархи тушиши ва натижада импорт харажатларининг камайишига эришилади. Шунингдек, Ўзбекистоннинг Евроосиё иқтисодий иттифоқига аъзо мамлакат сифатида қўшилиши айрим мураккабликларни келтириб чиқариши мумкин. Айниқса, монопол хусусиятга эга бўлган тармоқларнинг бозордаги ўрни хавф остида қолади, дейди иқтисодчи Нодир Жумаев.\nЎтган ҳафтада бўлиб ўтган Олий Евроосиё иқтисодий кенгашининг йиғилишида Евроосиё иқтисодий иттифоқи (ЕОИИ)га аъзо мамлакатлар етакчилари Ўзбекистон Республикасига ташкилот ҳузуридаги кузатувчи давлат мақомини бериш тўғрисида бир овоздан қарор қабул қилдилар. Қайд этиш керак, айни пайтда депутатлик корпуси, кенг жамоатчилик ушбу қарорни қўллаб-қувватламоқда.\nОлий Мажлис Қонунчилик палатаси депутати, иқтисодиёт фанлари доктори, профессор Нодир ЖУМАЕВ билан мамлакатимизнинг Евроосиё иқтисодий иттифоқи билан мулоқотини ривожлантиришдан кутилаётган натижалар, истиқболдаги режалар хусусида “Халқ сўзи” газетаси суҳбат қилди.\n— Нодир Жумаев, биламизки, Евроосиё иқтисодий иттифоқи йирик халқаро ташкилот. Шундай экан, аввало, ушбу тузилманинг мақсад ва вазифаларига тўхталиб ўтсангиз.\n— Дарҳақиқат, Евроосиё иқтисодий иттифоқи — 2014 йилда Россия Федерацияси, Беларусь Республикаси ва Қозоғистон Республикаси ўртасида тузилган шартнома асосида ташкил этилган халқаро ташкилотдир. Бу иттифоққа 2015 йилда Арманистон Республикаси ва Қирғизистон Республикаси аъзо бўлиб кирган, 2018 йилдан эътиборан Молдова кузатувчи мақомига эга. Шунингдек, ЕОИИ Вьетнам, Хитой, Эрон каби давлатлар билан эркин савдо келишувларини имзолаган бўлиб, моҳиятан мазкур давлатлар билан ягона ташқи савдо сиёсатини амалга оширилишини англатади.\nЕвроосиё иқтисодий иттифоқининг мақсади — аъзо давлатлар аҳолисининг турмуш даражасини ошириш борасида барқарор ривожланиш учун шароитлар яратиш, тузилма доирасида товарлар, хизматлар, капитал ва меҳнат ресурсларининг ягона бозорини шакллантиришга ҳаракат қилиш, глобал иқтисодиёт шароитида миллий иқтисодиётларнинг рақобатбардошлигини ошириш, ҳар томонлама модернизациялаш ва ўзаро кооперацияни ривожлантиришдир.\nШу ўринда ЕОИИнинг иқтисодий ташкилот эканлигини алоҳида таъкидлаш жоиз. Бу жиҳат ЕОИИга аъзо давлатлар суверенитетига таъсир этмаслиги, давлатларнинг бири томонидан бошқасига ҳатто иқтисодий тазйиқ ўтказилиши мумкин эмаслигидан далолат беради.\n— Евроосиё иқтисодий иттифоқига аъзо бўлиш ёки бўлмаслик масалалари жорий йил бошида парламентда қизғин муҳокама қилинган, қарама-қарши фикрлар билдирилган эди. Сизнингча, ташкилот ҳузурида кузатувчи давлат мақомини олишда депутатлик корпусининг ҳиссаси қандай бўлди?\n— Президентимиз Шавкат Мирзиёев жорий йил Олий Мажлисга йўллаган Мурожаатномасида парламент палаталари олдига мазкур масалани атрофлича муҳокама қилиб, асосланган хулосаларни тақдим қилиш вазифасини қўйган эди. Биз, албатта, ушбу жиддий масалага, энг аввало, халқимизнинг манфаатларидан келиб чиқиб ёндашдик. Евроосиё иқтисодий иттифоқига аъзо бўлиш ёки бўлмаслик қай даражада манфаатли, деган савол кенг жамоатчилик томонидан муҳокама қилинганда, агар эсласангиз, тарафдорлар ЕОИИга аъзо бўлиш бугунги глобаллашув пайтида иқтисодий тараққиётимизни таъминлашга хизмат қилишини таъкидлашган бўлса, бунга қарши фикр билдирганлар эса, бу жараён сезиларли даражада иқтисодий йўқотишларга олиб келиши мумкинлигини айтишганди. Умуман олганда, ҳар икки томон ҳам, аввало, мамлакатимиз манфаатларига мос қарор қабул қилиниши юзасидан фикр-мулоҳазалар билдириб, таклифлар киритган эди.\nОчиғини айтишим керак, аҳолига қулай шарт-шароит яратиш мақсадида ушбу масалалар чуқур ўрганилди ва Олий Мажлис Қонунчилик палатаси Кенгашида, ялпи мажлисида атрофлича кўриб чиқилди. Ҳар томонлама олиб борилган ўрганишлардан сўнг, мамлакатимизнинг Евроосиё иқтисодий иттифоқи билан кузатувчи давлат мақомида ҳамкорлик қилиши тўғрисидаги таклиф Олий Мажлис томонидан маъқулланди.\nАлбатта, бу хулосага кенг муҳокамалар натижасида келинди. Халқимиз ва сайловчилар фикри инобатга олинди. Шунингдек, иқтисодчилар, ҳуқуқшунослар, иқтисодиёт тармоқлари ва жамоатчилик вакиллари, сиёсий партиялар томонидан билдирилган якуний хулосада ҳам бу масалани чуқур ўрганиш, ҳозирги шароитда кузатувчи мақомида бўлиш энг мақбул ҳолат эканлиги билдириб ўтилди. Асосийси, халқимиз анъаналарига мувофиқ, катта иш олдидан кўпчилик билан кенгашиб олинди. Такрор айтишим керак, ушбу жиддий масалада, энг аввало, халқимизнинг манфаатларидан келиб чиқиб, уларнинг хоҳиш-иродасига таянилди.\nШубҳасиз, бу борадаги ишларимиз шу билан тўхтаб қолмайди. Бу масала парламентнинг доимий эътиборида бўлади. Айни пайтда кузатувчилик мақомида ўзимизга салбий таъсир этувчи омилларни бартараф этиш бўйича аниқ стратегияни белгилаб олишимиз, “Йўл харитаси” ишлаб чиқишимиз мақсадга мувофиқ.\n— Ўзбекистон учун кузатувчилик мақоми қандай афзалликлар беради ёки қандай мажбуриятлар юклайди?\n— Ўзбекистон ўзининг кузатувчилиги давомида бир қатор имкониятларга эга бўлиши алоҳида аҳамиятга эга. Энг аввало, иттифоқнинг барча саммитларида иштирок этиш ва жорий ислоҳотлардан бевосита хабардор бўлиш, аъзо мамлакатлар ўртасидаги савдо-иқтисодий муносабатларини тартибга солиш механизмини кузатиш, аъзо мамлакатларнинг ўзаро зиддиятли иқтисодий муносабатларнинг ҳал этилиши жараёнини кузатиш каби имкониятларга эга бўлади.\nКузатувчи мақоми мамлакатимиз учун иқтисодий мажбуриятлар ва салбий ҳолатларни юзага келтирмайди. Аксинча, ЕОИИ аъзо давлатларининг ягона қарорларини ўрганиш ва уларни бевосита кузатиш имкони вужудга келади. Евроосиё иқтисодий иттифоқи давлатлари мажлислари маълумотларини бевосита олиш (керак бўлса, бевосита иштирок этиш) ва уни Ўзбекистон шароитидаги макроиқтисодий жиҳатдан таҳлилини амалга ошириш учун бирламчи манба юзага келади.\nКузатувчи мақомидаги иштирокимиз қарор қабул қилиш жараёнида бевосита иштирок этмасак-да, бизга Евроосиё иқтисодий иттифоқининг ҳамма ишчи органларида бемалол фикр билдириш ҳуқуқини беради.\nЯна бир муҳим жиҳат, кузатувчилик давридаги вақт мобайнида маълум йўналишларда ортда қолган ислоҳотларни изчил йўлга қўйиб олиш, аъзо мамлакатларнинг илғор тажрибасини ўрганиш, муқаррар рақобат шароитига аниқ мақсадлар билан тайёргарлик кўриш ҳамда халқаро бозорда ўз ўрнимизни топиш чораларини кучайтириш имкониятига эга бўламиз.\nШунингдек, халқаро молия бозори, инвесторлар, донор мамлакатларнинг инвестицион лойиҳаларини ёки маблағларини жалб қилишда қисқа, ўрта ва узоқ муддатли давргача стратегик мақсадларни ҳисобга олишимиз зарур бўлади.\n— Кузатувчилик мақомидан сўнг ЕОИИга аъзо бўлиб кириш ёки кирмаслик мажбурияти мавжудми? Сизнингча, мазкур позицияда Ўзбекистон қандай намоён бўлади?\n— Давлатимиз раҳбари шу йил 11 декабрь куни бўлиб ўтган Олий Евроосиё иқтисодий кенгашининг йиғилишида мамлакатимизда амалга оширилаётган кенг миқёсли ижтимоий-иқтисодий ислоҳотларнинг бугунги муҳим босқичида Ўзбекистон барча халқаро шериклар билан савдо-иқтисодий ва инвестициявий ҳамкорликни изчил кенгайтириб бориш, шу жумладан, Евроосиё иқтисодий иттифоқи билан мулоқотни ривожлантириш тарафдори эканини алоҳида қайд этди. Шунингдек, ЕОИИ мамлакатлари, энг аввало, Ўзбекистоннинг асосий, табиий савдо шериклари экани, кейинги йилларда юртимизнинг ташкилот давлатлари билан товар айирбошлаш ҳажми икки баробар ортгани таъкидлаб ўтилди. Бу ЕОИИ билан ҳамкорликнинг Ўзбекистон учун аҳамиятини кўрсатиб беради.\nФикримизча, Евроосиё иқтисодий иттифоқи ҳам Ўзбекистоннинг ҳамкор бўлишидан манфаатдор. Чунки Ўзбекистон каби салмоқли ва Марказий Осиёдаги етакчи давлат билан ҳамкорликнинг янги босқичга кўтарилиши ЕОИИнинг ҳам нуфузини оширади.\nКузатувчилик мақомидан сўнг Евроосиё иқтисодий иттифоқига аъзо бўлиб кириш ёки кирмаслик мажбурияти мавжуд эмас. Бунда, албатта, халқимиз таъбири билан айтганда, “етти ўлчаб, бир кесилади”.\nҚайд этиш керак, Ўзбекистоннинг Евроосиё иқтисодий иттифоқига аъзо мамлакат сифатида қўшилиши айрим мураккабликларни келтириб чиқариши мумкин.\nХусусан, импорт қилинувчи маҳсулотлар нархининг тушиши натижасида маҳаллий ишлаб чиқарувчиларнинг бозордаги ўрнини сақлаб қолиши қийинлашади. Айниқса, монопол хусусиятга эга бўлган тармоқларнинг бозордаги ўрни хавф остида қолади. Шу билан бирга, иттифоқ доирасида умумий божхона тарифларининг ўрнатилиши ортидан баъзи товарларнинг қимматлашиши юзага келиши мумкин.\nИшчи кучининг чиқиб кетиши янада жадаллашади. Чунончи, Ўзбекистон ва ЕОИИнинг йирик иқтисодиётлари ўртасида иш ҳақи ҳажми бўйича сезиларли тафовутлар борлиги туфайли мамлакатимизда ишчи кучининг хорижга кўчиши юзага келади. Бу эса қишлоқ хўжалиги соҳасида хизмат қилувчиларга меҳнатга ҳақ тўлашнинг қимматлашувига олиб келади.\nШунингдек, геосиёсий майдондаги ўзгаришлар натижасида ЕОИИга аъзо мамлакатларнинг бирига иқтисодий санкцияларнинг қўлланилиши Ўзбекистон иқтисодиётини четлаб ўтмаслигига шароит юзага келади. ЕОИИнинг йирик иқтисодиётлари мазкур шароитда демпинг сиёсати орқали ўз маҳсулотларини иттифоқ мамлакатларига сотишга ҳаракат қилади. Натижада бизнинг маҳаллий ишлаб чиқарувчиларнинг рақобатбардошлигига таъсирлар жиддийлашади.\nУшбу мураккабликлар билан бирга, бошқа эҳтимолий хатарлар ҳам мавжуд бўлиши мумкин.\nЕвроосиё иқтисодий иттифоқининг жаҳон иқтисодиётидаги улуши 3 фоиздан ортиқ бўлиб, бу тахминан Германия иқтисодиётига тенг эканлигини англатади. Шундай бўлса-да, жаҳон экспортёрлари ичида Хитой ва АҚШдан кейинги учинчи мамлакат ҳисобланиб, Германия дунё экспортида 9 фоизни амалга ошириши билан ажралиб туради. Қайд этиш лозим, мазкур давлатнинг асосий савдо ҳамкорлари Европа Иттифоқи мамлакатлари бўлиб, Германия экспортининг салкам 70 фоизини ташкил қилади. Бу шундан далолат берадики, ҳар қандай мамлакат ўз атрофида жойлашган ва масофавий жиҳатдан яқин бўлган иқтисодиётлар билан савдо муносабатларини йўлга қўйиши манфаатлидир. Мазкур қоида дунё иқтисодчи олимлари томонидан “мамлакат ялпи ички маҳсулотида ташқи савдонинг улуши унинг савдо ҳамкорлари билан ўртадаги масофаларга тескари пропорционал эканлиги” асослаб берилганлиги билан изоҳланади.\nЎз навбатида, Ўзбекистоннинг ЕОИИга аъзо сифатида кириб бориши қатор афзалликларга эгалигини қайд этиш керак.\nАёнки, мамлакатимиз экспортида енгил саноат ва тўқимачилик маҳсулотлари табиий ресурслар ва рангли металлардан кейин учинчи ташқи савдо йўналиши ҳисобланади. Шу боис ЕОИИга аъзо мамлакатларда ушбу тармоқда етакчининг аниқ эмаслиги Ўзбекистонга бу борадаги нисбий устунликни тақдим этади. Бу эса мазкур йўналишни янада рақобатбардош қилиш заруратини келтириб чиқаради. Бошқа жиҳатдан, ЕОИИ Туркия билан эркин савдо келишуви мавжуд эмаслиги ва истиқболда шартнома тузиш назарда тутилмаганлиги мамлакатимизнинг бозордаги ўрнига ижобий таъсир этади. Лекин 2015 йилдан бошлаб, Хитой ва ЕОИИ ўртасида эркин савдо келишуви мавжудлиги инобатга олинса, Ўзбекистонда енгил саноат соҳасида қўшимча қийматли маҳсулотларга етиб боришга бўлган заруратни кескинлаштиради.\nЎзбекистон импортининг 1/3 қисмини машиналар, ускуналар ва механизмлар ташкил этишини инобатга олсак, ЕОИИ мамлакатларидан қилинаётган импорт маҳсулотлар ҳажми юқори эмаслиги маълум бўлади. Импортнинг асосий қисмини ташкил этувчи ушбу йўналишдаги асосий ҳамкор, бу — Хитой эканлиги инобатга олинса, мазкур товарларнинг нархи тушиши ва натижада импорт харажатларининг камайишига эришилиши мумкин.\nЎзбекистонликларга қулай виза режимининг тақдим этилиши нафақат иттифоқ мамлакатларига меҳнат қилиш учун, балки яшаш учун ҳам жойлашишларига енгилликларни вужудга келтиради. Бу эса нисбатан зич демографик жойлашувга эга бўлган Ўзбекистонга аҳоли сонини ЕОИИ давлатларига самарали тақсимлаш имконини беради. Шунингдек, ўзбекистонликлар бошқа мамлакат фуқаролари билан тенг шароит ва ҳуқуқлар билан меҳнат қилишнинг тўлақонли аъзосига айланади.\nБу, биринчидан, фуқароларимизда меҳнат қилиш малакаси ва тажрибаси ошишига имконият яратади. Иккинчидан, тўлов балансининг жорий операциялар баланси, хусусан, трансфертлар бўйича вазиятнинг барқарорлашувига олиб келади. Учинчидан, ўзбекистонликлар ўз оиласини биргаликда олиб кетиши учун шароит яратилиши натижасида турли ижтимоий келишмовчиликларнинг юзага келиши камаяди.\n— ЕОИИни умумий бозор, деб ҳисобласак, унга аъзо мамлакатлар ўз иқтисодий салоҳиятининг самарадорлиги ва ўсишини оширишдан манфаатдор бўлади. Бундай айланмадаги маҳсулотларнинг хавфсизлиги техник регламентларни қўллаш орқали таъминланади. Бу нима учун керак?\n— Аввало, техник регламентларни реализация қилиш воситаларини такомиллаштириш маҳсулот сифатини оширишга ҳамда замонавий рақобатбардош маҳсулотлар ишлаб чиқилишини ривожлантиришга имкон беради.\nЕОИИ мамлакатларида ҳозирги пайтда 48 та техник регламент амал қилади. Улардан 5 таси Ўзбекистон Республикасининг тегишли техник регламентлари билан айнан ўхшаш талабларга эга, 14 та техник регламентда фарқлар мавжуд, 28 та регламентга айнан ўхшаши Ўзбекистонда мавжуд эмас.\nҲозирги кунда мамлакатимизда 44 та техник регламент қабул қилинган. Техник регламентларни ишлаб чиқиш дастурига мувофиқ, 2023 йилгача яна 42 та техник регламент қабул қилиниши режалаштирилган бўлиб, улардан 13 таси 2020 йилда қабул қилинади. Шу боис халқаро меъёр ва қоидалар билан уйғунлаштириш мақсадида бугунги кунда амалдаги техник регламентларга ўзгартиш ва қўшимчалар киритиш бўйича ишлар олиб борилмоқда. Янги техник регламентлар ишлаб чиқилишида ҳам халқаро талаблар ҳисобга олинади.\nМазкур чора-тадбирлар Ўзбекистонда ЕОИИ техник регламентлари меъёрларининг босқичма-босқич қабул қилиниши ва жорий этилиши корхоналаримизнинг иқтисодий майдонда рақобатга тайёрлигини оширади ва учинчи давлатларнинг бозорига чиқиш имкониятини яратади.\nАъзо давлатлар ўз ҳудудларида ЕОИИнинг техник регламентлари талабларига жавоб берадиган маҳсулотлар, унга қўшимча талаблар қўймасдан ва қўшимча мувофиқликни баҳолаш процедураларини ўтказмасдан айланишини таъминлайди.\nЕОИИда техник регламентлар ёки миллий мажбурий талаблар фақат Евроосиё иқтисодий комиссияси томонидан тасдиқланадиган ягона рўйхатга киритилган маҳсулотнинг муайян турига нисбатан қўлланилади. Иттифоқнинг барча аъзо давлатларида регламентлар кучга кирган пайтдан бошлаб товар ундан чиқариб ташланади.\nШундай қилиб, ЕОИИ доирасидаги техник жиҳатдан тартибга солиш иштирокчи мамлакатлар ўртасида савдони ривожлантиришнинг муҳим воситасидир. Бироқ Евроосиё иқтисодий иттифоқида техник жиҳатдан тартибга солиш тизимининг яратилиши ҳали якунланмаган.\nАҳолининг турмуш даражасини ва ташқи савдони ривожлантириш даражасини ошириш учун техник жиҳатдан тартибга солиш имкониятларидан фойдаланиш, техник жиҳатдан тартибга солиш миллий стандартларини халқаро стандартлар билан уйғунлаштириш, тизимдаги ўзгаришлар тўғрисида маҳаллий бизнесни хабардор қилишни ривожлантириш талаб этилади.\nУшбу чора-тадбирларнинг барчаси техник тўсиқларни минималлаштиришга ва ЕОИИ аъзо мамлакатлари ўртасида савдо қилиш учун қулай шароитлар яратишга ёрдам беради.\nШу нуқтаи назардан айтганда, давлатимиз раҳбари саммитдаги нутқида мамлакатларимиз иқтисодиётларининг улкан салоҳиятидан тўлиқ ҳажмда фойдаланиш, савдо муносабатларидаги тўсиқ ва ғовларни биргаликда бартараф этиш, ўзаро саъй-ҳаракатлар билан янги бозорларни шакллантиришга чақиргани бежиз эмас.\nУмуман айтганда, Ўзбекистоннинг Евроосиё иқтисодий иттифоқи таркибида кузатувчи давлат мақомини олиши ҳар жиҳатдан келтирилаётган аргументларни тубдан, асосли, илмий ўрганиш имконини беради.


Британия Бош вазири: «Мактаблар сентябрдан очилиши зарур...» - Халқ сўзи\n21:34 10 Август 2020 Дунё\nБритания Бош вазири Борис Жонсон давом этаётган коронавирус пандемиясига қарамай ҳукумат мактабларда ўқувчилар саломатлигини сақлай олишини таъкидлаган.\nШу ойнинг бошида олиб борилган ўрганишлар натижасига кўра, агар коронавирус ва унинг занжирини аниқлаш бўйича тизим яратилмасдан мактаблар очилса, қиш фаслига келиб Британияда CОVID-19 нинг иккинчи тўлқини юзага келиш хавфи туғилади. Иккинчи тўлқинда коронавирус биринчисидан икки баравар кўп тарқалиши мумкин.\nЛекин Жонсон мактабларни очишни мамлакатдаги энг муҳим иш деб ҳисобламоқда. У агар келажакда карантин жорий қилинса, ёпиладиган энг охирги муассаса мактаблар бўлишини ҳам таъкидлаган.\n«Мактабларимизни керакли бўлган муддатдан бир лаҳза кўпроқ ёпиб қўйишимиз ижтимоий, иқтисодий ва ахлоқий жиҳатдан катта зарарни келтириб чиқаради. Пандемия тугагани йўқ. Лекин эндиликда биз барча ўқувчиларнинг соғлигини сақлаган ҳолда мактабларни очиш бўйича етарлича билимга эгамиз» дейди Борис Жонсон.\nЭслатиб ўтамиз, Британияда мактаблар март ойида ёпилган ва июнь ойида оз сонли ўқувчилар билан қайта очилганди. Британия ҳукумати ҳам сентябрнинг бошидан барча ўқувчилар мактабга қайтишларини хоҳламоқда.


Прагада мухолифатдаги Ўзбекистон Халқ ҳаракатининг иккинчи қурултойи бўлиб ўтди - Фарғона.Ру ахборот агентлиги\n15:14 msk, 15 Июль 2020\n03.07.2012 13:14 msk\nҚурултойнинг иккинчи куни матбуот анжуманидан бошланди, унда жаҳон оммавий ахборот воситаларининг, жумладан, ВВС, “Америка Овози”, “Озодлик” вакиллари ва бошқалар иштирок этдилар. Матбуот анжумани “Озодлик” радиоси сайтида онлайн-режимида трансляция қилинди. Қурултой раҳбарлари ва делегатлари журналистлар ва томошабинлар саволларига жавоб бердилар.\n“Матбуот анжумани жонли ва демократик кайфиятда ўтди”, - дея қайд этади ЎХҲ матбуот хизмати, - унда турли, жумладан, замонавий дунёда ислом ва демократиянинг бир-бирига мослигидан тортиб то қурултойнинг молиявий манбалари ҳақидаги саволлар берилди. Муҳаммад Солиҳ ЎХҲ ҳеч қайси давлат томонидан молиялаштирилмаётгани, мутлақо ўз ресурсларига таянаётганини таъкидлаб ўтди”.\n- тарғибот воситаларида янги, эффектив услубларни кенгроқ қўллаш;\n- ЎХҲ ни Ўзбекистон халқига танитиш ҳаракатини янада кенгайтириш.\n- талабалар ва армиядаги аскар ёшлар ўртасида ташвиқотни ошириш;\n- хориждаги мухолифат лидерларининг оқланиб, ватанга қайтишлари учун ҳуқуқий замин яратиш йўлида режали иш бошлаш. Бу ишга халқаро ҳуқуқ ташкилотларини жалб қилиш, адвокатларни даъват этиш. Бу билан ЎХҲнинг Ўзбекистонда қонунан тан олинишига, легализациясига замин яратиш;\n- Ўзбекистондаги сиёсий ва ижтимоий аҳволнинг реал манзарасини муҳокама қилиш учун мутараққий давлатлар билан маслаҳат савиясида алоқалар ўрнатиш. Ўзбекистондаги аҳволдан дунё давлатларини мунтазам хабардор қилиб туришни устун савияда ташкил қилиш;\n- ЎХҲ Ўзбекистондаги мавжуд режимнинг дафъатан йиқилишига ва ҳатто бунинг оқибатида келиб чиқадиган катта хаос эҳтимолига ҳам тайёр туриш. Бу эҳтимол устида ишлайдиган ва уни таҳлил киладиган тадқиқот ва таҳлил бўлимини очиш.\n“Биз ниҳоий ғалабамиздан аминмиз, чунки бизнинг йўлимиз чиндан ҳам эзгу мақсадларга йўғрилган Ҳақ йўлдир, мақсадимиз олижаноб – халқимизни зулмдан озод этишдир”, - деди Муҳаммад Солиҳ хулоса нутқида.\nМуҳамад Солиҳ: 2005 йил Андижонда ўққа тутилган мингларча тинч намойишчининг ўлимини ТВда томоша қилган Лондон шаҳар мэри ҳаяжонланиб, “Каримов режимига ўхшаган режимларга қарши факат қурол билан курашиш лозим”, деганида Ғарб либераллари теран бир сукутга чўккан эди. Бу “зўравонга қарши нозўравон йўл билан курашиш” сафсатасига урилган илк очиқ зарба бўлди. Аммо бу зарбанинг залворини кўплар ҳис этмади, диктаторлар эса умуман писанд қилмади. Кучли ва қақшатқич зарбани “Араб баҳори” берди. Ва бу зарба дунё золимларига қарши қуролли мужодалани бир онда машруъ қилди.


1. Чотқол тизмасидаги деярли йўқолган тур.\nБўйи 40–50 см га етадиган кўп йиллик ўт. Пояси иккита, оддий. Ёпирма барглари кўп, кенг тухумсимондан то наштарсимонгача, четлари йирик тишсимон ўйилган. Поядаги барглари 1 жуфт, чўзиқ наштарсимон. Гуллари бандсиз, кўп гулли ҳалқа ҳосил қилиб ўрнашган. Гулолди баргчалари бигизсимон-қалами, косачасига тенг. Косачасининг узунлиги 12 мм, қалин юлдузсимон туклар билан қопланган. Косачасидаги тишларининг узунлиги 4–5 мм. Тожининг узунлиги 20 мм, бинафша рангли. Июлда гуллаб, меваси август ойида етилади.\nТошкент вилояти: Катта Чимён тоғида тарқалган.\nТоғ ёнбағирларида ўсади.\nБу тур 1926 йили Катта Чимён тоғидан терилган. Ягона нусха асосида тавсифланган.


Апрель ойи ЖШДС ва ижтимоий солиқ ҳисоб-китобидаги тўсиқлар\n2021 йил март ойида ЖШДС ва ижтимоий солиқ ҳисоб-китоби электрон шаклига - 5 ва 6-иловаларга ўзгартиришлар киритилди. Биз илгари ушбу янгиланган иловаларни тўлдирган ҳолда бухгалтерлар қандай масалаларга дуч келишлари ҳақида ёзгандик. Ҳозир яна тузатишлар киритилмоқда. Бироқ апрель ойи учун барибир эски шакллар бўйича топширамиз, шу боис яна бир бор муаммоли жойларни кўриб чиқамиз.\nЖШДС ва ижтимоий солиқ бўйича ҳисоботни қандай тўлдириш ҳақида бизнинг тавсияларимизда - бу ерда ўқинг.\n1-муаммо. Ҳисоб-китобга 5-илова солиқ даври (йил) учун ўсиб борувчи якун билан тўлдирилади. Шу боис, ҳатто агар ходим солиқ даври мобайнида ишдан бўшатилган бўлса ҳам, уни иловада йил якунига қадар кўрсатишга тўғри келади - ҳисоблашларсиз, албатта. Меҳнат шартномаси бўйича (“Контракт шакли 1 - меҳнат шартномаси: асосий”) ишлаган ходимни ишдан бўшатишда “Иш вақти” устунида “0”ни кўрсатиш мантиққа эга бўлади, бироқ тизим бундай имкониятни тақдим этмайди. Фақат агар у ФҲШ бўйича ишлаган бўлса, тизим унга “0” қўйиш имконини беради.\nИшдан бўшатилган ходимни - ФҲШ бўйича ишлаган сифатида қайд этиш мумкин. Шунда “Иш вақти” устунида “0” қўйиш мумкин. Бу унчалик тўғри эмас, бироқ қандай бўлмасин - чиқиш йўли.\nШунингдек, иш вақтини ўзгаришсиз қолдириш мумкин, бу ҳам унчалик тўғри эмас.\nВазиятдан чиқишнинг энг тўғри йўли - Солиқ қўмитаси ва унинг электрон тизимлари ишлаб чиқувчилари ушбу жиҳатни инобатга олишлари лозим.\n2-муаммо. Бухгалтерлар “233” кодли хатодан шикоят қилишмоқда - “Ҳисобланган даромадларнинг умумий суммаси олдинга ойга нисбатан кам бўлмаслиги керак”.\nҲатто агар Ҳисоб-китобнинг 011-сатри “Меҳнатга ҳақ тўлаш билан боғлиқ бўлган даромадлар” ва 0110-сатри “Шундан, ҳисобот даври учун ҳисобланган иш ҳақи тарзидаги даромад” кўрсаткичлари 5-илованинг 9 ва 10-устунлари қийматларига мувофиқ келса ҳам, бироқ ой учун Ҳисоб-китобнинг 060-сатрида ҳисобланган ШЖБПҲ олдинги ойда ҳисоблангандан кам бўлса, тизим хато беради. Бироқ сабаблар бутунлай объектив бўлиши мумкинку!\nМасалан, ходим ҳисобот ойида иш ҳақи сақланмаган ҳолда тақдим этиладиган таътилда бўлган. Ёки қандайдир сабабга кўра иш ҳақи ҳисобланмаган. Демак, ой учун ШЖБПҲ ҳам кам бўлади. Бироқ тизим бундай вазиятларни назарда тутмайди.\nДСҚ электрон ҳисоботи тизими созламасини тузатиш\n3-муаммо. Амалиётда айни бир ходим ҳам муҳнат шартномаси бўйича - асосий иш жойи бўйича, ҳам ФҲХ шартнома бўйича ишлаши мумкун. Шундай ҳам бўладики, ходим аввалбошдан ФҲХ шартнома бўйича бир лавозимда ишлаган, кейин эса уни асосий иш жойи бўйича ўтказишган ва меҳнат шартномасини бошқа лавозим бўйича тузишган. Ёки - у жорий солиқ даврида ишлаган, ишдан бўшатилган, кейин эса қайтадан қабул қилинган.\nҲисоб-китобга 5-илованинг электрон шакли бундай ходимларни Ёйилмада икки марта - иккита сатр билан кўрсатиш имконини бермайди, бунда “СТИР такрорланмоқда” деган хатони беради. Илгаригидек, жорий пайтда бундай вазиятдан чиқишнинг ягона йўли - бундай ходимнинг даромадларини бирлаштириш ва уни 5-иловада меҳнат контракти тоифаси бўйича кўрсатиш - бу ҳам унчалик тўғри эмас.\nОлдинги банд жавобига қаранг.\nЭҳтимолий ноаниқликлар ва хатоларни олдини олиш учун ЖШДС ва ижтимоий солиқ ҳисоб-китоби тезда қайта ишлашни талаб қилади. Бухгалтерлик ҳамжамияти номидан buxgalter.uz яна бир бор ДСҚ мутахассисларидан юқорида санаб ўтилган масалаларни кўриб чиқиш ва солиқ ҳисоботига тегишли тузатишлар киритишни илтимос қилади.\nЖШДС ва ижтимоий солиқ ҳисоб-китобига янгиланган 5 ва 6-иловалар қандай тўлдирилади (қадамма-қадам йўриқнома)\nДиректор алмашганда ЭРИси қайта расмийлаштириладими\nЖШДС ва ижтимоий солиқ ҳисоб-китоби тузатилди